text:
Şu gün hormatly Prezidentimiz Gurbanguly Berdimuhamedowyň gatnaşmagynda türkmen paýtagtynda gurlan täze desgalaryň açylmagyna bagyşlanan dabaralar boldy.
Täze binalaryň Türkmenistanyň Garaşsyzlygynyň ýetip gelýän 23 ýyllygyna bagyşlanan açylyş dabaralary baýramçylyk wakalarynyň täsirliligini we öwüşginlerini artdyrdy. Ýurdumyzyň durmuşyndaky şanly seneler mynasybetli öňüsyrasynda möhüm ähmiýetli binalaryň we desgalaryň ulanylmaga berilmegi türkmen döwletiniň ykdysady kuwwatynyň, durmuş ösüşiniň artýandygyny aýdyň görkezýän däbe öwrüldi hem-de ata Watanymyzyň ähli künjeklerinde ýaýbaňlandyrylan gurluşyk işleriniň geriminde öz beýanyny tapýar.
Aşgabatda amala aşyrylýan giň gerimli şähergurluşyk maksatnamasy beýik ymaratly we binagärlik toplumly şäheriň täsin galdyrýan keşbiniň döredilmegine ýardam berýär. Täze binalaryň gurluşygy dowam edip, özüniň gerimi, ajaýyplygy we durmuş üçin niýetlenendigi bilen paýtagtymyzyň myhmanlaryny haýran galdyrýar. Aşgabadyň has gözel künjekleri Ginnesiň rekordlar kitabyna goşuldy, şunda türkmen paýtagty dünýäde ak mermerli binalaryň has köp jemlenen şäheri hökmünde hasaba alyndy.
Munuň özi türkmen paýtagtyny ösdürmekde gazanylan uly üstünlikleriň we ajaýyp netijeleriň halkara derejesinde ykrar edilýändigini görkezýän ýene-de bir subutnamadyr, bu günki dabaralary döredijilikli çärelere beslemek arkaly paýtagtymyza bolan buýsanç äşgär edildi. Şunda halkymyzyň medeni däp-dessurlarynyň we Türkmenistanyň häzirki döwürdäki sungatynyň baýlygy, onuň dürli görnüşleri, zehinleriň täsirli çykyşlary görkezildi. Ýöne esasy zat, şu baýramçylyk dabaralarynyň ählisinde aşgabatlylaryň öz şäherine söýgüsi beýan edildi...
Açylyş dabaralary A.Nyýazow şaýolunyň düýpgöter özgeren böleginde bolup geçdi. Bu şaýoluň ugrunda paýtagtymyzyň belent ýaşaýyş jaýlaryndan, edara binalaryndan, durmuş-medeni maksatly desgalardan we döwrebap düzümden ybarat bolan täze künjegi döredildi.
Dabara mynasybetli, şu gün irden bu ýerde ýurdumyzyň hökümetiniň agzalary, Mejlisiň, ministrlikleriň we pudak edaralarynyň, harby we hukuk goraýjy edaralarynyň ýolbaşçylary we işgärleri, daşary ýurtlaryň Türkmenistandaky ilçileri, jemgyýetçilik guramalarynyň we köpçülikleýin habar beriş serişdeleriniň wekilleri, Aşgabat şäheriniň häkimi we köpsanly myhmanlar ýygnandylar.
Hemmeler dabaranyň başlanmagyna garaşýarlar. Bu ýere gelen milli Liderimizi ýygnananlar ruhubelentlik bilen garşylaýarlar. “Oguzkent” myhmanhanasynyň ýanynda arka görnüşindäki özboluşly derweze bar, ol ak howa şarlary we “Ýoluňyz ak bolsun!” diýen ýazgy bilen bezelipdir. Bu ýerde döwlet Baştutanymyzy çagalaryň döredijilik toparlary şatlykly garşylap, baýramçylyga mahsus aýdymlary we tanslary ýerine ýetirýärler.
Milli lybasly gyzlar döwlet Baştutanymyza gül desselerini gowşurýarlar. Asylly däbe görä, milli Liderimiz hormatly ýaşulular garşylaýarlar hem-de ata Watanymyzyň gülläp ösmegini, hormatly Prezidentimiz Gurbanguly Berdimuhamedowa berk jan saglygyny, uzak ömür we ýokary döwlet wezipesindäki köpugurly işinlde täze ajaýyp üstünlikleri Beýik biribardan dileg edýärler.
Bolup geçen söhbetdeşlikde ýaşulular döwlet Baştutanymyza ata Watanymyzyň abadançylygy barada ýadawsyz alada edýändigi we türkmen halkynyň bagtýar durmuşda ýaşamagyny maksat edinýän oňyn syýasaty ýöredýändigi üçin tüýs ýürekden hoşallyk bildirdiler. Milli Liderimiz bolsa, şu meselä döwlet tarapyndan elmydama içgin üns beriljekdigini, ýurdumyzda amala aşyrylýan şähergurluşyk maksatnamasynyň şol meseläniň çözülmiegine hem-de türkmenistanlylaryň ýaşaýşynyň hil taýdan täze, ýokary ülňülerine laýyk gelmeginiň üpjün edilmegine, adamlaryň döredijilikli zähmeti we göwnejaý dynç almagy üçin ähli şertleriň döredilmegine gönükdirilendigini aýtdy.
Bir topar çagalar milli Liderimizden täze ýaşaýyş jaý toplumynyň özboluşly derwezesini haýyş edýär. Olara täze jaýlara göçüp gelenler – täze ýaşaýyş jaýlarynyň 14-sinde öýleri alan maşgalalaryň wekilleri hem goşulýar. Dürli hünärli we dürli nesillere we milletlere degişli adamlar dürli dillerde eden çykyşlarynda özleriniň şatlygyny beýan edip, Türkmenistanyň Prezidentine çäksiz hoşallyklaryny bildirdiler.
Şu gün bu ýerde dürli pudaklarda işleýänleriň maşgalalarynyň 1072-si täze jaý toýlaryny tutýarlar. Ýeri gelende aýtsak, bu gün paýtagtymyzda ulanmaga berilýän täze binalaryň sanawyna bilim ulgamyna we mekdebe çenli terbiýeçilik edaralaryna degişli binalar – her biri 600 orunlyk orta mekdepleriň ikisi we her biri 160 orunlyk çagalar baglarynyň ikisi goşuldy. Bular döwrebap, şol sanda multimediýa kärhanalary we kämil tehnologiýalar bilen üpjün edildi hem-de çagalary okatmak, terbiýelemek we sazlaşykly ösdürmek, mugallymlaryň netijeli işlemekleri üçin ähli şertler we mümkinçilikler döredildi. Täze binalaryň daş-töweregi abadanlaşdyryldy we bagy-bossanlyga büreldi, binalaryň ýanyndaky meýdançalarda çagalar üçin sport meýdançalary, dynç alynýan köpçülikleýin çäreler geçirmek üçin telärli ýörite ýerler bar.
Medeniýet we sungat ussatlary Berkarar döwletimiziň bagtyýarlyk döwrüne we halkymyzyň eşretli durmuşyna bagyşlanan döredijilik sowgadyny – edebi-sazly kompozisiýany taýýarlapdyrlar.
Döwlet Baştutanymyz joşgunly çykyşlar we ýakymly sözler üçin minnetdarlyk bildirip, durmuş-medeni maksatly binalaryň açylmagyna we Atamyrat Nyýazow şaýolunyň durky düýpgöter täzelenen bölegi boýunça ulaglaryň hereketine badalga berýär.
Bu günki gün paýtagtymyzyň bu awtoulag ýoly, beýleki gatnawly ýollar ýaly, giň gerimli şäher gurluşyk maksatnamasynyň ýaýbaňlandyrylmagy, şol sanda ulag düzüminiň ösdürilmegi netijesinde täze keşbe eýe bolýan ýurdumyzyň baş şäheriniň ýene-de bir gözel künjegine öwrülýär.
Bu şaýoluň Bitarap Türkmenistan we Görogly şaýollarynyň arasynda iki kilometrden gowrak aralyga uzalyp gidýän täze bölegi awtoulaglaryň hereketini düzgünleşdirmegiň döwrebap ulgamlary hem-de energiýany tygşytlaýan tehnologiýalaryň ulanylmagy bilen, ýoly yşyklandyryjylar, maglumat berýän tablolar bilen üpjün edilip, döwrüň talaplaryna dolulygyna laýyk gelýär. Bu ýerde gatnawly böleginiň we ýanýodalaryň zolaklarynyň örtüklerini täzelemek boýunça işler geçirildi hem-de granit daşlar bilen örtüldi. Şeýle hem ýanýodalaryň we ýollaryň gatnawly böleginiň gyralary granit daşalardan edildi. Şaýoluň ugrunda bezeg üçin agaç nahallary hem –de ösümlikler oturdyldy.
Ýoluň gatnawly böleginiň umumy ini 30 metre barabardyr, her bir ugra tarap hereket etmek üçin dört sany zolak bar. Goşmaça ýollar bilen birlikde şaýoluň ini 50 metre golaýlaýar. Ýeri gelende aýtsak, goşmaça ýollar esasy ýoldaky ulaglaryň sanyny azaldyp, awtoulagyň ýaşaýyş jaý toplumlaryna, söwda merkezlerine, kafe, restoranlara we şaýoluň ugrunda ýerleşýän beýleki binalara barmagyny aňsatlaşdyrýar.
Ýoluň bu böleginde pyýadalar üçin ýerasty geçelgeleriň 6-sy we awtoulaglar üçin ýerasty geçelge guruldy. Ýoluň ugrunda döwrebap bezelip, zerur bolan enjamlaryň ählisi, şol sanda ýylyň haýsy paslydygyna garamazdan işläp, howany tämizleýji we ýyladyjy ulgamlar bilen üpjün edildi, munuň özi ulaga garaşýan ýolagçylar üçin örän oňaýly şertleri döreder.
Türkmenistanyň durmuş-ykdysady taýdan üstünlikli ösüşiniň möhüm ugurlarynyň biri hökmünde, häzirki zaman, döwrüň talaplaryna laýyk gelýän ulag-aragatnaşyk düzümini döretmek bilen baglylykda, paýtagtymyzdaky awtoulag ýolunyň ýol gurluşygy boýunça öňdebaryjy tehnologiýalary ulanmak arkaly gurlan we ähli ölçegleri boýunça has ýokary halkara ülňülerine laýyk gelýän nobatdaky böleginiň ulanmaga berilmegi örän uly ähmiýete eýe bolýar.
Döwlet Baştutanymyz çagalar bilen birlikde şaýolunyň ugrundan ýöräp, onuň keşbini synlaýar. Milli Liderimiz çagalara şu günki waka mynasybetli ýadygärlik hökmünde sowgatlary gowşuryp, Türkmenistanyň Döwlet ösüş bankynyň 12 gatly binasyna tarap ugrady. Şanly waka mynasybetli ýaşajyk skripkaçylar ajaýyp çykyşy ýerine ýetirdiler. Ussatlyk bilen çalnan sazlaryň owazy bu günki dabara özboluşly baýramçylyk öwüşginini çaýdy.
Döwlet Baştutanymyz dabara gatnaşyjylaryň şowhunly el çarpyşmalary astynda binanyň toý bagyny kesdi we onuň içine girdi.
... Türkmenistan Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň paýhasly ýolbaşçylygynda ösüşiň we rowaçlygyň ýoly bilen, durnukly ykdysady ösüşiň kemala gelmegini nazarlaýan anyk ugur boýunça ynamly gadam urýar. Durmuşa geçirilýän giň möçberi özgertmeleriň netijesinde ýurdumyz dünýä ykdysadyýetine barha okgunly goşulyşýar we onuň halkara derejesindäki abraýy ýokarlanýar. Türkmenistanyň saýlap alan we durmuş-ykdysady ösüşiň oýlanyşykly hem-de ylmy esasda alnyp barylýan ýörelgelerine daýanmak bilen, milli ykdysadyýetiň sazlaşykly oňyn ösüşini üpjün etdi, ýurduň raýatlarynyň abadançylygynyň ýokarlanmagyny ugur edinýän baş syýasat üçin ygtybarly binýady kemala getirdi. Jemi içerki önümiň, onuň ilatyň jan başyna düşýän möçberleriniň sazlaşykly ösüş depginini häsiýetlendirýän ykdysadýetimiziň ösüşiň makroykdysady görkezijileri munuň aýdyň subutnamasydyr.
Döwlet syýasatynyň ösüşinde häzirki döwürde sazlaşykly ösýän we onuň düzümi yzygiderli kämilleşýän maliýe ulgamyna möhüm orun degişlidir. Ýurdumyzyň durmuş-ykdysady ösüşi boýunça giň möçberli milli maksatnamalar bilen bir hatarda, pudaklaryň, şol sanla bank-maliýe ulgamynyň işiniň mundan beýläk-de kämilleşdirilmegine gönükdirilen maksatnamalar durmuşa geçirilýär. Ygtybarly milli bank ulgamynyň döredilmegi häzirki zamanyň döwlet syýasatynda möhüm orun eýeleýär. Pudagyň edaralarynyň sazlaşykly işi bäsdeşlige ukyplylygy we ykdysadýetiň täzeçil ýol bilen ösüşini, onuň dünýä ykdysydy giňişligine utgaşmagyny üpjün etmäge gönükdirilendir. “2011-2030-njy ýyllarda Türkmenistanyň bank ulgamynyň ösdürmegiň döwlet maksatnamasynyň” kabul edilmegi we onuň durmuşa geçirilmegi milli ykdysadyýetimiziň pugtalandyrylmagyny, bank işiniň netijeliliginiň ýokarlandyrylmagyny we onuň ygtybarlylygyny şertlendirýär.
Ýurdumyzyň bank edaralary milli manadyň durnuklylygyny saklamak, bank hyzmatlarynyň hilini ýokarlandyrmak, bu ulgama dünýäniň öňdebaryjy tejribelerini we innowasion tehnologiýalary ornaşdyrmak, pul serişdeleriniň durnukly dolanyşygyny üpjün etmek, ilatyň pul serişdeleriniň önümçilik üçin maýa goýumlaryna peýdalanmagy babatda häzirkizaman maliýe dolanyşygyny özleşdirmek boýunça öňde durýan wezipelere üstünlikli amal edýärler. Pudagyň hünärmenleri pul goýýanlaryň we maýadarlaryň goraglylygyny üpjün etmek arkaly ynamyny ýokarlandyrmaga gönükdirilen ägirt uly işleri alyp barýarlar. Munuň özi bank ulgamyna öňdebaryjy tehnologiýalary ornaşdyrmakdan, ilatyň serişdelerini önümçilige maýa goýmak üçin ulanmagyny üpjün etmekden, olara karz serişdelerini berkitmekden, ykdysadyýeti, ilkinji nobatda bolsa onuň ileri tutulýan pudaklaryny karzlaşdyrmagyň möçberlerini ýokarlandyrmakdan, milli, döwlet we pudaklaýyn maksatnamalara laýyklykda maýa goýum taslamalaryny maliýeleşdirmekden ybaratdyr.
Halkara ülňülerine laýyklykda, bank işini kadalaşdyrýan kanunçylyk namalary işlenip taýýarlanylýar. Banklaryň döwrebap edara binalary yzygiderli gurulýar, olaryň maliýe we maddy-enjamlaýyn binýady pugtalandyrylýar. Bank ulgamynyň işgärleriniň hünär derejesi kämilleşdirilýär. Olar ýurdumyzda we daşary ýurtlarda guralýan okuw tapgyrlaryna, maslahatlara hem-de ylmy bäsleşiklere yzygiderli gatnaşýarlar.
... Hormatly Prezidentimiz Gurbanguly Berdimuhamedow binanyň eýwanyna girdi we bankyň täze jaýy bilen tanşyp başlady. Onuň barşynda hünärmenler döwlet Baştutanymyza Türkmenistanyň Döwlet ösüş bankynyň we Türkmenistanyň Merkezi bankynyň gymmat bahaly metallar we gymmat bahaly daşlar baradaky komitetiniň işi hem-de bu ýerde müşderiler bilen işlemek üçin döredilen şertler bilen tanyşdy. Bu binanyň özboluşly bezeg aýratynlyklary bolup, ol paýtagtymyzyň A.Nyýazow şaýolunyň ugrunda 13 müň 30 inedördül metr meýdany eýeleýär. Täze desga Aşgabadyň binagärlik keşbi bilen ajaýyp sazlaşygy emele getirdi.
Mälim bolşy ýaly, Döwlet ösüş banky 2011-nji ýylyň sentýabrynda milli Liderimiziň Permanyna laýyklykda döredildi. Bu çözgüt döwletimiziň täze taryhy eýýamda maýa goýum işini kämilleşdirmek we onuň netijeliligini ýokarlandyrmak maksady bilen kabul edildi. Döwlet ösüş bankynyň işi ýurdumyzyň ykdysadyýetiniň durnukly ösüşini üpjün etmäge, onuň düzümleýin özgertmelerini we köpugurlylygyny ýola goýmaga, önümçilik kuwwatlyklaryny ýokarlandyrmaga, telekeçileriň durmuşa geçirýän taslamalaryna uzakmöhletleýin karz serişdelerini bermäge, ykdysadyýetimiziň önümçilik pudaklaryna içerki we daşarky maýalaryň çekilmegini höweslendirmäge gönükdirilendir.
Türkmenistanyň Döwlet ösüş bankynyň üstüne Durnuklaşdyryş gaznasynyň serişdeleriniň hasabyna maýa goýum taslamalaryna serişde gönükdirýän maliýe düzüm hökmünde önümçiligi ösdürmek, döwrebaplaşdyrmak, täze iş orunlaryny döretmek boýunça taslamalary durmuşa geçirýän kärhanalary we telekeçileri, olaryň eýeçiligine garamazdan ýeňillikli karzlaşdyrmak wezipesi ýüklenendir.
Şeýle hem bu ýerde halkymyzyň milli gymmatlygynyň möhüm bölegi we asyrlaryň jümmüşinden gelýän altyn, kümüş şaý-çepleriň sergisi guraldy. Ussat zergärleriň zehininden çykan gymmatlyklaryň hatarynda ajaýyp bilezikler, gülýakalar, ýüzükler, halkalar we beýleki bezeg şaýlary, şeýle hem Türkmenistanyň Merkezi banky tarapyndan şanly seneler mynasybetli goýberilen teňňeler, gymmat bahaly metallardan edilen we daşlar bilen bezelen şöhratly ahalteke bedewleriniň şekilleri bar.
Bu sergi Türkmenistanyň Merkezi bankynyň Gymmat bahaly metallar we gymmat bahaly daşlar baradaky komiteti tarapyndan taýýarlanyldy. Onuň hünärmenleriniň biri bu ýerde görkezilen gymmatlyklar we düzümiň işi barada maglumat berdi. Komitet gymmat bahaly metallaryň we daşlaryň dünýä bazarynda uly islegden peýdalanýan bu gymmatlyklary saklamak we serişdeleri gaýtadan işlemek hem-de olaryň hasabyny ýöretmek çärelerini amala aşyrýar. Türkmenistanyň Döwlet ösüş bankynyň täze binasynda gymmatlyklary saklamagyň howpsuzlyk kadalaryny üpjün etmek we müşderilere bökdençsiz hyzmata ýola goýmak üçin ähli zerur şertler göz öňünde tutuldy.
Soňra hormatly Prezidentimiz Gurbanguly Berdimuhamedow bankyň awtomatlaşdyrylan depozit ulgamynyň täze enjamlary we onuň işi bilen tanyşdy. Ýewropanyň “Gunnebo” kompaniýasynyň iň kämil bank tehnologiýasynyň ulgama ornaşdyrylmagy oňyn çözgüt bolup durýar.
Awtomatlaşdyrylan depozit ulgamy döwrüň öňdebaryjy usuly bolup durýar. Ulgamda bir ýa-da birnäçe müşderileriň depozit öýjükleriniň ykjam ornaşmagyny üpjün edýän bölümler bar. Olar 428 öýjük bolup, 428 müşderä hyzmat etmäge ukyplydyr. Müşderi magnit kartyň we PIN koduň kömegi bilen öýjüge üç dil arkaly girip bilýär. PIN koduň girizilmegi bilen, bir minudyň dowamynda müşderiniň terminala çykmagy üpjün edilýär. Depozit öýjükleriň ammary müşderiniň girýän zolagyndan aýry saklanýar. Ammarlary doldurmagyň görnüşlerii birnäçe ölçegde teklip edilýän ugurlardan ybaratdyr. Öýjükler 20 kilograma çenli gymmatlygy saklamaga mümkinçilik berýär. Bankyň müşdürileri depozit öýjükleriň kömegi arkaly altyn, kümüş gymmatlyklary, dürli resminamalaryny saklap bilýär.
Onuň düwmesine basmak arkaly, 30 sekuntdan soň gymmatlyklar bronlanan ammarlara ýa-da ýokary derejeli goraglylygy bolan seýfe düşýär.
Bu ulgam çäkli depozit ammarlarynyň özbaşdak goraglylygyny üpjün edýär. Şeýle hem müşderileri hyzmatyň täze derejesini hödürleýär. Bank ulgamynyň işiniň kämilleşdirilmegi onuň düşewüntliligini ýokarlandyrmak bilen bir hatarda, bank hyzmatyndan müşderileriň has-da köp peýdalanmagyny şertlendirýär.
Soňra hormatly Prezidentimiz Gurbanguly Berdimuhamedow bankyň edara binasy bilen tanyşdy.
Onuň birinji we ikinji gatlarynda oňaýly mebeller we döwrebap tehnikalary bilen enjamlaşdyrylan otaglar, 200 orunlyk maslahat zaly, 120 orunlyk naharhana, 24 orunlyk okuw otagy, şeýle hem gymmatlyklar bilen işlemäge niýetlenen ýörite otaglar bar. Türkmenistanyň Merkezi bankynyň gymmat bahaly metallar we gymmat bahaly daşlar baradaky komitetiniň işgärleri üçin niýetlenen otaglar 3-6-njy gatlarda ýerleşýär. Döwlet ösüş banknyň işgärleriniň otaglary bolsa 7-11-nji gatlarda ýerleşýär.
Paýtagtymyzda we ýurdumyzyň welaýatlarynda gurulýan ministrlikleriň, pudak edaralarynyň döwrebap edara binalarynda bolşy ýaly, täze bankyň jaýynda hem netijeli işlemek üçin ähli zerur şertler döredilipdir. Onda işgärleriň otaglary ähli zerur tehniki enjamlar, kompýuterler bilen üpjün edilipdir. Mundan başda-da, bu ýerde resmi duşuşyklary we gepleşikleri geçirmek üçin niýetlenen otaglar bar. Bankyň edara binasy durmuş üpjünçiliginiň ähli ulgamlary bilen göwnejaý üpjün edildi.
Şeýle hem ygtybarly howpsuzlyk ulgamy göz öňünde tutuldy. Binanyň ýanaşyk ýerleri göwnejaý abadanlaşdyrylypdyr. Onda gök zolaklar döredilip, bag nahallary, dürli güller oturdylypdyr.
Soňra döwlet Baştutanymyz binanyň maslahatlar zalyna bardy we Hormatly myhmanlar üçin niýetlenen kitapda ýadygärlik ýazgy galdyrdy.
Bank işgärlerini täze binanyň açylmagy bilen gutlap, hormatly Prezidentimiz Gurbanguly Berdimuhamedow Döwlet ösüş bankynyň işgärlerine uly üstünlik arzuw etdi we pudagyň ösdürilmeginiň, döwrbaplaşdyrylmagynyň Türkmenistanyň täze taryhy eýýamda ykdysady strategiýasynyň möhüm ugry bolup durýandygyny aýtdy.
Bankyň täze binasynyň açylyş dabarasyna gatnaşandygy üçin döwlet Baştutanymyza tüýs ýürekden hoşallyk bildirip, bank işgärleri milli Liderimiz Gurbanguly Berdimuhamedowy maliýe-karz syýasatyny durmuşa geçirmegiň möhüm wezipelerini mundan beýläk-de netijeli ýerine ýetirjekdiklerine, bank ulgamynyň işini has-da kämilleşdirjekdiklerine we ony öňdebaryjy derejä çykarmak ugrunda tagallalaryny gaýgyrmajakdyklaryna ynadyrdylar.
Soňra hormatly Prezidentimiz A.Nyýazow şaýolunyň ugrunda ýerleşýän Türkmenistanyň Senagatçylar we telekeçiler birleşmesiniň işewürlik merkeziniň açylyş dabarasynyň guralýan ýerine tarap ugrady. Ýoluň iki tarapynda köpsanly şäher ýaşaýjylary milli Liderimizi şu günki dabara bilen gutlaýarlar.
Türkmenistanyň Senagatçylar we telekeçiler birleşmesiniň Işewürlik merkeziniň täze binasynyň açylmagy, hususy telekeçiligiň barha ösýän mümkinçiliklerini, onuň milli ykdysadyýetimizde we türkmen döwletiniň jemgyýetçilik-syýasy durmuşynda ornunyň ösýändigini alamatlandyran şanly waka öwrüldi.
Ýurdumyzyň ykdysady ösüşiniň möhüm bölegini alamatlandyrýan ýurdumyzyň telekeçilik ulgamy Türkmenistanyň demokratik we durmuş-ykdysady özgertmeleriň ýoly bilen üstünlikli öňe gitmegi üçin zerur mümkinçilikleri özünde jemleýär. Hormatly Prezidentimiz Gurbanguly Berdimuhamedow milli ykdysadyýetimizde hususy telekeçiligiň orny häzirki derejeden barha ýokarlanýar diýip nygtaýar.
Ýurdumyzda ýaýbaňlandyrylan durmuş-ykdysady özgertmelere hususy telekeçiligiň işjeň goşulmagy onuň aýdyň subutnamasydyr. Täzeçillik eýýamynda telekeçilik ulgamy bazar ykdysadyýetiniň esasy guraly, ilatyň mynasyp durmuşyny üpjün etmegiň möhüm şerti bolmak bilen, milli Liderimiz Gurbanguly Berdimuhamedowyň “Döwlet adam üçindir!” diýen şygary baş ýörelge edinýän syýasatynyň Berkarar döwletimiziň bagtyýarlyk döwründe üstünlikli durmuşa geçirilmegi möhüm orun eýeleýär we Garaşsyz Türkmenistanyň dünýäniň ykdysady giňişligine işjeň aralaşmagyny şertlendirýär. Biziň ykdysady syýasatymyz jemi içerki önümiň mukdarynda hususy kärhanalaryň ornunyň ýokarlanmagyna, halk hojalygyna netijeli bazar gatnaşyklarynyň işjeň ornaşdyrylmagyna gönükdirilendir. Şunlukda, netijeli, ýokary tehnologiýaly we täzeçil ykdysadyýetimiziň ösmeginde hususy telekeçilige möhüm orun degişlidir diýip, döwlet Baştutanymyz belleýär.
Telekeçileri giň möçberli şäher gurluşyk maksatnamasynyň, şeýle hem ýurdumyzyň sebitleriniň ilatynyň durmuş derejesini özgertmek maksatnamasynyň durmuşa geçirilmegine işjeň gatnaşýar. Hususy guruşyk kärhanalaryna paýtagtymyzda we ýurdumyzyň sebitlerinde giň möçberli guruşyk desgalary ynanyldy. Ýurdumyzyň baş şäherini ösdürmegiň 13-nji nobatdakysynyň desgalarynyň hususy gurluşyk kärhanalaryna ynanylmagy munuň aýdyň subutnamasydyr. Telekeçiler gurluşyk senagatynda, kaşaň myhmanhanalaryň, ýaşaýyş toplumlarynyň, iri önümçilik we durmuş desgalarynyň taslamalarynda dünýäniň öňdebaryjy tejribelerini ulanýarlar we binalary zerur bolan kämil enjamlar bilen üpjün edýärler. Ähli amatly şertler üpjün edilen we birleşmäniň agzalarynyň netijeli işi üçin mümkinçilik döredilen Işewürlik merkeziniň täze binasy munuň aýdyň subutnamasydyr.
Türkmenistanyň Senagatçylar we telekeçiler birleşmesiniň düzüminde kiçi we orta telekeçiligiň işiniň ähli ugurlaryny öz içine alýan 12 bölüm bar. Onda Telekeçilik mekdebi hereket edýär. Häzirki döwürde bu jemgyýetçilik guramasynyň 9 müňden gowrak agzasy bar. Hepdede bir gezek neşir edilýän hem-de türkmen we rus dillerinde Senagatçylar we telekeçiler birleşmesiniň ähli işini, türkmen telekeçileriniň gazanýan üstünliklerini giňden beýan edýän hususy neşir bolan “Rysgal” gazeti birleşmäniň düzüminde möhüm orun eýeleýär.
Türkmenistanyň Senagatçylar we telekeçiler birleşmesiniň paýtagtymyzyň S.Türkmenbaşy şaýolunyň ugrunda hereket edýän Işewürlik merkeziniň ýurdumyzyň telekeçileriniň güýji bilen bina edilendigini we onuň Garaşsyzlygymyzyň şanly 20 ýyllyk toýunyň öňüsyrasynda açylandygyny bellemeli. Häzirki döwürde bu ýörelge üstünlikli dowam edýär. Senagatçylar we telekeçiler birleşmesiniň täze işewürlik merkezi Türkmenistanyň Garaşsyzlygynyň 23 ýyllygynyň öňüsyrasynda ulanmaga berilýär. Munuň özi ýurdumyzda işewür we hojalyk gatnaşyklaryny höweslendirýär amatly işewürçilik ulgamynyň döredilýändiginiň ýene bir subutnamasydyr.
Binagärlik çözgüdi boýunça özboluşly bolan bu desga halkara derejesindäki “Oguzkent” myhmanhanasynyň we aşgabatlylaryň hem-de paýtagtymyzyň myhmanlarynyň söýgüli künjegi bolan “Altyn asyr” seýilgähiniň ýakynynda ýerleşmek bilen, şäheriň bu künjegindäki binalar bilen ajaýyp sazlaşygy emele getirdi we iri syýasy, diplomatik, ykdysady we işewürlik merkezi diýen derejä eýe bolan paýtagtymyzyň bu künjeginiň bezegini has-da artdyrdy.
Işewürlik merkezi ýurdumyzyň Senagatçylar we telekeçiler birleşmesiniň agzalarynyň öz serişdeleriniň hasabyna telekeçileriň güýji bilen guruldy. Täze desganyň taslamasyny taýýarlamak we ony gurmak işini “Çyzgy” hojalyk jemgyýeti amala aşyrdy. Bu düzüm durmuş we medeni maksatly birnäçe möhüm desgalary gurdy. Umumy meýdany 30 müň 600 inedördül bolan 12 gatly işewürlik toplumynyň desgasynda häzirkizaman binagärlik ýörelgeleri bilen milli gurluşyk däpleri sazlaşykly utgaşýar. Onuň özboluşly yşyklandyryş ulgamy bolup, binanyň ýanaşyk ýerlerinde ajaýyp gök zolaklary döredilipdir. Binanyň agşamky görnüşinde özboluşly gözellik bar. Onuň ýanaşyk ýerleri döwrebap derejede yşyklandyrylýar.
Merkeziň iş otaglary iň häzirkizaman enjamlary bilen üpjün edildi. Onuň 600 orunlyk maslahatlar zalynda işewür duşuşyklary we ýokary derejedäki çäreler geçirmek üçin ähli zerur şertler döredildi. Merkeziň 500 orunlyk banket zaly, restorany, söwda merkezi bar. Şeýle hem bu ýerde telekeçiler we birleşmäniň işgärleri üçin ýapyk görnüşli awtoduralga hereket edýär.
Şu gün Işewrülik merkeziniň öňündäki meýdançada ählumumy ýokary göteriliş we baýramçylyk ýagdaýy emele geldi. Täze bina we onuň ýanaşyk ýerleri döwrebap derejede abadanlaşdyrylypdyp. Şanly waka mynasybetli bu ýere köp sanly myhmanlar geldiler.
Hormatly Prezidentimiz Gurbanguly Berdimuhamedowy dabara gatnaşyjylar uly ruhubelentlik bilen garşyladylar. Binanyň öňündäki meýdançada döredijilik toparlarynyň çykyşlary ýaýbaňlandyryldy. Skripkaçylaryň ajaýyp sazy ýaňlandy.
Milli Liderimiz binanyň merkezi girlegesiniň ýanyna geldi we dabara gatnaşyjylaryň şowhunly el çarpyşmalary astynda desganyň toý bagyny kesdi.
Soňra millli Liderimiz ajaýyp binagärligi bolan desganyň içine girdi. Onuň eýwanynyň bezeg aýratynlyklary milli äheňde bolup, onda gymmat bahaly daşlar ulanylypdyr. Bu ýerdäki döredilen bezeg işleri, tebigy ösümlikler bilen ajaýyp sazlaşygy emele getirýär.
Täze binanyň açylmagy mynasybetli, owadan eýwanda sergi guraldy. Döwlet Baştutanymyz we dabaranyň myhmanlary ýurdumyzyň telekeçileri tarapyndan öndürilen önümleri synlamaga buýsanç bilen çagyrylýar.
Telekeçiler döwlet derejesindäki wezipäniň berjaý edilmegine – azyk howpsuzlygynyň üpjün edilmegine, ýerli çig maly ulanmak arkaly, ýurdumyzda öndürilen önümler bilen bazaryň baýlaşdyrylmagyna işjeň ýagdaýda goşulyşyp, azyk önümleriniň köp sanly görnüşleriniň işlenip taýýarlanmagyny ýola goýdular. Bularyň nusgalary baýramçylyk sergisinde görkezildi.
Bu ýerde süýji nygmatlary, miwelerden taýýarlanan içgileri, süýji, şöhlat, süýt önümleri, şeýle hem türkmen topragynda önýän miweler – kiçi we orta telekeçiligiň wekilleri tarapyndan kärendesine alnan oba hojalyk meýdanlarynda ösdürilip ýetişdirilen miweleriň ilkinji hasyly bilen tanyşdyrýan diwarlyklar goýlupdyr. Sergide mebeli, ýuwujy serişdeleri, taýyn dokma önümlerini, gurluşyk materiallaryny, halylary we sowgatlyk önümleri öndürijiler hem öz gazananlary bilen tanyşdyrdylar.
Hormatly Prezidentimiz Gurbanguly Berdimuhamedow sergi bilen tanşyp, Işewürlik merkeziniň mejlisler zalyna barýar.
Milli Liderimiz Türkmenistanyň Senagatçylar we telekeçiler birleşmesiniň işewürlik merkeziniň täze binasyny guran telekeçileriň zähmetine ýokary baha berip, bu birleşmäniň işiniň guralmagyna degişli birnäçe möhüm tekliplerini aýtdy, şeýle hem bu ýerde Hormatly myhmanlar üçin niýetlenen kitapda ýadygärlik ýazgy galdyrdy.
Döwlet Baştutanymyz şaýoly bilen ýöreýär, onuň iki tarapynda-da ähli amatlyklaryb olan 12 gatly täze ýaşaýyş jaýlary gurlupdyr.
Binalaryň öňündäki bezelen meýdançalarda aýdym-sazlar ýaňlanyp, dabaralaryň şowhunyny has-da artdyrýar. Bu ýerde tanymal estrada aýdymçylary, belli artistler hem-de çagalaryň, ýaşlaryň we çeper höwesjeňleriň toparlary çykyş edýärler. Şunda dürli sahnalar hem şgörkezilýär. Sahna sungatyna mahsus görnüşde , ýurdumyzyň halk hojalygynyň dürli pudaklarynyň işleri görkezilýär, bu gün şol pudaklaryň işgärleri täze öýlere göçüp bardylar. Beýleki çykyşlarda bolsa türkmen halkynyň nesilden-nesle geçýän özboluşly däp-dessurlary we adatlary beýan edilýär. Munuň özi dabaralara özboluşly öwüşgin çaýyp, halkymyzyň öz mirasyna, gadymy gymmatlyklaryna we köpasyrladan bäri saklanyp gelýän ruhy ýörelgelerine ygrarlydygyny, täze taryhy eýýamda -- Berkarar döwletimiziň bagtyýarlyk döwründe bularyň mynasyp dowam etdirilýändigini görkezýän subutnama öwrüldi.
Ähli ýerede hormatly Prezidentimiz Gurbanguly Berdimuhamedowy dabara gatnaşýanlar we täze öýlere göçüp gelenler tüýs ýürekden mähirli garşylaýarlar. Täze jaý toýlaryny tutýanlar üçin bu gün şatlykly waka beslenip, hakykatdan-da ýatdan çykmajak güne öwrüler.
Aşgabat şäheriniň häkimliginiň buýurmasy boýunça gurlan 114 öýli ýaşaýyş jaýynyň ýanynda “Aşgabadym-Arkadagyň eseri” atly aýdym-sazly tomaşa görkezilýär.
Bu ýerde döredijilik topary ýaş gurluşykçylaryň tansyny ýerine etirdi. Bu çykyş arkaly häzirki döwrüň depginini, özgertmeleriň giň gerimlidigini, tutuş ýurdumyzyň we onuň baş şäheriniň keşbiniň düýpgöter özgerendigi beýan edilýär. Tansyň ahyrynda milli lybasly gyzlar orta çykýarlar, olaryň lybaslarynda gadymy milli sungata mahsus bezegler döwrebap dizaýna mahsus görnüşdedir. Biz Aşgabadyň täze keşbinde milli binagärlige, dünýäniň nusgawy binagärligine mahsus ýörelgeleriň täze konstruktorçylyk taýdan işläp taýýarlamalar we inženerçilik oý-pikirleriniň gazananlary bilen sazlaşykly utgaşdyrýandygyny görýäris.
Hormatly Prezidentimiz Gurbanguly Berdimuhamedow täze binalary synlamagy dowam etdirdi. Şunda aýdym-sazlar täsirli ýaňlandy.
Ýurdumyzyň Milli howpsuzlyk ministrligi üçin gurlan belent ýaşaýyş jaýynyň öňünde harby orkestr we hor watançylygy wasp edip çykyş edýär. Türkmenistanyň Mejlisiniň 70 öýli ýaşaýyş jaýynyň ýanynda ýaş artistler “Bagtyýar döwrüň nesilleri” atly kompozisiýa bilen çykyş edýärler.
Köpçülikleýin wokal-horeografik sahnany şadyýanlyk bilen ýerine ýetirýän çagalaryň çykyşynda sazyň we tansyň dürli görnüşleri, bularyň döwrebap ugurlary sazlaşykly utgaşdyrylýar.
Hormatly Prezidentimiz Gurbanguly Berdimuhamedow A.Nyýazow şaýolunyň ugry bilen ýöreýär hem-de indiki bina -- Türkmenistanyň Telewideniýe, radiogepleşikler we kinematografiýa baradaky döwlet komitetiniň buýurmasy boýunça gurlan 12 gatly ak mermerli bina tarap barýar. Döwlet Baştutanymyzy dabara gatnaşyjylar tüýs ýürekden mähirli garşylaýarlar, olaryň arasynda bu edaranyň owadan 44 öýli ýaşaýyş jaýynda toý tutýan işgärleri hem bar.
Şaýoluň bu künjeginde sporta bagyşlanan “Aşgabat-Aziada-2017-niň paýtagty” atly kompozisiýa görkezilýär. Bu çykyş sporta mahsus görnüşde takyk we sazlaşykly ýerine ýetirilýär. Şunda ýurdumyzda sportuň işjeňlik bilen ösdürilýän köp sanly görnüşlerini görüp, ýaryşlara we ýeňişe ruhlandyrýan ýagdaýy duýmak bolýar. Türkmenistanlylar ruhubelentlik bilen, iri halkara we dünýä ýaryşlarynda uly üstünliklere eýe bolýarlar
Ýurdumyzyň ulag we aragatnaşyk ulgamlarynyň toplumynyň işgärleri üçin gurlup, ak mermer bilen örtülen 12 gatly 114 öýli ýaşaýyş jaýynyň ýanynda-da uly baýramramçylyga mahsus ýagdaý höküm sürýär. Dabara gatnaşyjylar tutuş türkmen halkynyň ýaşaýşynyň ýokary derejede bolmagynyň we abadançylygynyň üpjün edilmegine gönükdirilen oňyn durmuş-ykdysady özgertmeleri amala aşyrýan döwlet Baştutanymyzy mähirli garşylaýarlar. Binanyň öňünde täsirli aýdym-sazlar ýaňlanýar we tans oýnalýar.
Soňra hormatly Prezidentimiz Gurbanguly Berdimuhamedow däp boýunça toý bagyny kesýär hem-de bina girýär. Bu binanyň birinji gatynda aragatnaşyk kärhanasy ýerleşýär. Bu ýerde işleýänleriň milli Liderimize gürrüň bermegine görä, paýtagtymyzyň bu täze etrabynyň ýaşaýjylaryna hyzmatlaryň giň toplumyhödürlener. Hususan-da, kärhananyň düzüminde öýjükli aragatnaşyk boýunça milli operator bolan “Altyn asyryň” we Aşgabat şäheriniň telefon aragatnaşyk ulgamynyň bölümleri döredildi.
Soňra milli Liderimiziň täze jaý toýuny tutýanlaryň çakylygy boýunça Aşgabadyň ýolagçy we ýük wagonlarynyň deposynda dizelçi bolup işleýän Toýguly Pelläýewiň maşgalasynyň täze öýüne-de baryp gördi. T.Pelläýew bu pudakda eýýäm 27 ýyldan bäri işläp gelýär.
Milli Liderimiz bilen birlkde şu günki dabaralara gatnaşýan daşary ýurtly diplomatlar – Hytaý Halk Respublikasynyň, Belarusyň, Täjigistanyň, Ukrainanyň ilçihanalarynyň ýolbaşçylary, şeýle hem BMG-niň Çagalar gaznasynyň (UNISEF) wekili hem bu giň öýüň hormatly myhmanlary boldular.
Däp boýunça dostlar we goňşular üçin elmydama gapysy açyk durýan türkmen öýünde goňşular törde oturdylar we şonda göwnaçyk söhbetdeşlik boldy. Öý eýesi maşgalasy barada gürrüň berip, 4 gyzynyň we eýýäm bir agtygynyň bardygyny aýtdy. UNISEF-iň wekili maşgalada terbiýe bermegiň ýörelgeleri bilen aýratyn gyzyklanyp, türkmen jemgyýetinde şol ýörelgelere berk eýerilýändigini hem-de şahsyýeti kemala getirmegiň ahlak esaslary hökmünde nesilden-nesle geçýändigini belledi.
Demirýolçy belent mertebeli myhmanlaryň sowallaryna jogap bermek bilen, özi we işi barada gürrüň berdi. Söhbetdeşligiň barşynda türkmen Lideri bu ýerde dürli döwletleriň wekilleriniň agzybir maşgala ýaly jemlenşip oturandygyny aýtdy. Hormatly Prezidentimiz Gurbanguly Berdimuhamedow bu söhbetdeşligiň şeýle göwnaçyk, ynama we özara düşünişilmegine mahsus ýagdaýda geçişi ýaly, Türkmenistanyň daşary syýasatynyň hem şeýle görnüşde ýöredilýändigini belledi.
Ýurdumyzyň halkara hyzmatdaşlygyny has-da giňeltmegi maksat edinýändigini aýdyp, ykdysadyýetiň esasy pudaklarynyň biri hasaplanýan ulag ulgamyndaky hyzmatdaşlygy ösdürýändigini bellemeli. Meselem, Hytaý demirýol wagonlaryny, Belarus wtoulag serişdelerini, tehniki ulagy iberýär, Täjigistana çenli täze demir ýoly gurulýar. Dünýäniň beýleki ýurtlarynyň ählisi bilen gatnaşyklary ösdürmekde-de ulag ulgamynda hyzmatdaşlyk etmek üçin örän oňaýly mümkinçilikler bar.
Döwlet Baştutanymyz täze jaý toýuny toýlaýanlara sowgatlar gowşurdy. Şeýle hem myhmanlar döwrebap ölçeglere laýyklykda abadanlaşdyrylan 4 otagly öýi synladylar hem-de bularyň eýelerine täze öýlerde bagtyýar durmuşda ýaşamagy arzuw edip, olar bilen mähirli hoşlaşdylar.
Şeýle hem ýolugra milli Liderimiz awtoulaglar üçin gurlan ýerasty geçelgäni synlady. Bu ýerde wena walsy ýaňlanyp, bala mahsus görnüşdäki lybasly ýaşlar tans edýärler, munuň özi bu ýere ýygnananlara ýakynda Aşgabatda üstünlikli geçen Wena balyny ýatlatdy.
Şondan soňra ýene-de bir tomaşa bolup, toýa mahsus adatlar beýan edildi. Şunda häzirki wagtda gadymy däp-dessurlaryň ösüşine täzeden badalga berlip, döwrebap görnüşde baýlaşdyrylýandygyna , ýöne bu ajaýyp maşgala dabarasyna mahsus bolan ýörelgeleriň ruhunyň saklanýandygyna göz ýetirmek kyn düşmedi.
Ine, öýlenýän ýigit we gelin awtoulagly gelýär. Täsin galdyrýan ak köýnekli gelin türkmen şaý-sepleri we owadan zatlar bilen bezenipdir.
Dabara gatnaşýanlar hakyky türkmen toýuny synlaýarlar, şunda asylly dessurlaryň, şol sanda gelnalyjynyň—gelniň öýlenýän ýigidiň öýüne gelşini görkezýän dessuryň berjaý edilişini synlaýarlar.
Däp-dessurlar berjaý edilenden soňra, ýaşlar hormatly Prezidentimize ýaş maşgalalaryň abadançylygy barada içgin alada edýändigi we milli Liderimiziň şu dabara gatnaşýandygy üçin tüýs ýürekden hoşallyk sözlerini aýtdylar, häzirki wagtda ýaşlara şeýle ajaýyp öýlerde ýaşamaga mümkinçilik döredildi. Öýlenýän ýigit döwlet Baştutanymyza ýüzlenip, ak pata bermegini haýyş etdi.
Döwlet Baştutanymyz ýaşlara agzybir maşgala bolup, uzak ömür sürmegi arzuw etdi, şol wagtda kepderiler asmana uçuryldy we küştdepdi tansy oýnalyp ugraldy. Bu tansa dabara gatnaşýanlaryň hem köpüsi goşuldy...
Soňra hormatly Prezidentimiz Gurbanguly Berdimuhamedow Türkmenistanyň Senagatçylar we telekeçiler birleşmesiniň “Telekeçi” söwda merkezine tarap ugraýar.
Döwrebap söwda merkezi Türkmenistanyň Senagatçylar we telekeçiler birleşmesiniň agzalarynyň serişdeleriniň we döwletiň ýeňillikli karz serişdeleriniň hasabyna guruldy. Onuň gurluşygy “Halys”, “Töwerek” hojalyk jemgyýetlerinden, şeýle hem “Hoş sabyr” hususy kärhanadan ybarat bolan konsorsium tarapyndan amala aşyryldy. Toplum üpjün edilişi boýunça dünýäniň ýokary ülňülerine laýyk gelýär, onuň gurlyşugynda döwrebap binagärlik sungatynyň öňdebaryjy tehnologiýalary öz beýanyny tapdy.
Üç gatly söwda merkeziniň umumy meýdany 1,5 gektara barabardyr. Merkeziň birinji gatynda dükanlaryň 7-si, ikinji gatda bolsa dükan we edara otaglary bar. Üçünji gat bolsa dolulygyna iş otaglary üçin niýetlenendir.
Şeýle-de binada supermarket hem-de kitaplary, geýimleri, halylary we ilat tarapyndan isleg bildirilýän beýleki önümleri satýan dükanlaryň birnäçesi ýerleşýär. Her bir pawilon we dükan eýeleri tarapyndan göwnejaý we oýlanyşykly bezelip, ýurdumyzyň telekeçiliginiň hil taýdan ösýändigine göz ýetirmäge mümkinçilik döredýär. Bu ýerde ýokary hilli we dünýä bazarynda bäşdeşlige ukyply dürli görnüşdäki önümler bar.
Kafeniň bezegi döwrebap ýewropa usulynda berjaý ediliplir. Bu ýere gelenlere içgileriň we süýji nygmatlaryň dürli görnüşleri hödürlener. Söwda merkezi dünýäde belli kompaniýalaryň enjamlary we tehnologiýalary bilen üpjün edildi, munuň özi ildeşlerimize hem-de daşary ýurtly myhmanlara bu ýerde harytlary satyn almak bilen çäklenmän, göwnejaý dynç almaga-da mümkinçilik berýär. Merkeziň daş-töweregi abadanlaşdyryldy, şunda saýaly we pürli agaç nahallary oturdyldy we özboluşly yşyklandyryjylar goýuldy.
Döwlet Baştutanymyz söwda merkeziniň kitap satylýan dükanyna baryp, ýerlenýän çap önümlerini synlaýar. Bu ýerde dünýäniň dürli neşirýatlary tarapyndan ýokary çap usulynda taýýarlanan önümler – çagalar üçin niýetlenen kitaplardan başlap, ylmy we ensiklopedik işler, sözlükler, gazetler we žurnallar, şeýle hem elektron görnüşdäki edebiýat hödürlenýär. Alyjylara amatly bolar ýaly, belli-belli ugurlar boýunça neşirler aýratyn goýlupdyr.
Türkmen döwlet neşirýat gullugy tarapyndan bezelen görnüşde çap edilen eserler ünsüňi çekýär. Bularyň arasynda hormatly Prezidentimiz Gurbanguly Berdimuhamedowyň Türkmenistanyň häzirki döwürdäki ykdysady ösüşine, bilim ulgamyna, lukmançylyga, türkmen topragynda bitýän dermanlyk ösümliklere, türkmen halkynyň milli baýlygy hasaplanýan ahalteke bedewlerine, deňi-taýy bolmadyk türkmen halylaryna, özboluşly milli medeniýetimize bagyşlanan işleri bar.
Türkmen şygryýetiniň beýik ussady Magtymguly Pyragynyň eserleri, şeýle hem beýik şahyryň ömrüne we döredijiligine bagyşlanan edebiýat üçin aýratyn bölüm bar. Bu ýerdäki eserleriň agramly bölegi türkmen nusgawy edebiýatynyň ussadynyň şu ýylda giňden bellenilýän doglan gününiň 290 ýyllygyna bagyşlanyp neşir edilen eserlerden ybaratdyr. Kitaplaryň köpüsi sowgatlyk görnüşde bezelipdir.
Kitap dükanynda gadymy ýazuw ýadygärlikleriniň neşir edilen görnüşleri, ensiklopediýalar, maglumat berýän we dünýäniň dürli dillerindäki beýleki edebiýat hem bar.
Döwlet Baştutanymyz ýöriteleşdirilen kitap dükanynyň üpjün edilişi we işi bilen gyzyklanyp, onda ýurdumyzda, we daşary döwletlerde neşir edilen dürli görnüşdäki edebiýatyň bardygyny kanagatlanma bilen belledi. Hormatly Prezidentimiz Gurbanguly Berdimuhamedow Türkmenistanyň halkara işewürlik merkezine öwrülýändigini, ýurdumyzda dürli döwletleriň we halkara guramalarynyň wekilhanalarynyň bardygyny göz öňünde tutup, dünýäniň dürli dillerinde çap edilen edebiýat bilen kitap dükanyndaky önümleriň üstüniň ýetirilip durulmalydygyny aýtdy. Milli Liderimiz tehniki ösüş gazanylan ýagdaýynda-da kitabyň bilimleriň möhüm çeşmesi bolup galýandygyny, adamzady terbiýeleýändingini we ruhy taýdan baýlaşdyrýandygyny nygtady.
Soňra hormatly Prezidentimiz Gurbanguly Berdimuhamedow açylyş dabaralaryndan nobatdaky desganyň “Berzeňňi ” mineral bejeriş suwy kärhanasynyň açylyş dabarasyna gatnaşdy. Bu kärhana türkmen paýtagtynyň günortasynda, Köpetdagyň etegindäki ajaýyp ýerde, gadymdan bäri meşhur bolan mineral çeşmede ýerleşýär.
Kärhananyň gurluşygy milletiň saglygynyň berkidilmegi hakdaky aladany, beden taýdan berk we ruhy taýdan baý ýaş nesli terbiýelemegi döwlet ähmiýetli wezipeleriň hataryna goşan Türkmenistanyň Prezidenti Gurbanguly Berdimuhamedowyň degişli Kararyna laýyklykda amala aşyryldy. Hormatly Prezidentimiz türkmen jemgyýetiniň abadançylygyny üpjün etmegiň we raýatlarymyzyň ýaşaýyş-durmuş derejesini has-da gowulandyrmagyň esasy gurallarynyň biri hökmünde saglyk strategiýasyny öňe sürdi. Milli Liderimiziň ýurdumyzyň saglygy goraýyş ulgamyny ösdürmäge goşan ägirt uly goşandy ýokary watançylygyň we ahlaklylygyň belent nusgasy bolup durýar. Onuň esasyny bolsa lukmançylyk işine we halkymyza wepalylyk, mynasyp çözgütleri kabul etmekde egsilmez döredijilik güýç-gaýraty we parasatlylyk, Türkmenistanyň bagtyýar geljegini bolan berk ynam düzýär.
Mälim bolşy ýaly, milli Liderimiziň “Türkmenistan – melhemler mekany” atly kitaby ýerli tebigy çeşmeleriň baý bejerijilik kuwwatynyň binýadynda şypahana ulgamyny ösdürmek meselelerine bagyşlanýar. Bu kitapda halkara möçberdäki şypahana merkezi hökmünde ýurdumyzyň ägirt uly kuwwaty we geljegi açylyp görkezilýär. Hormatly Prezidentimiz Gurbanguly Berdimuhamedowyň öz kitabynda belleýşi ýaly, Türkmenistanyň mineral suwlary ýurdumyzyň tebigy baýlyklarynyň aýrylmaz bölegidir. Häzirki wagtda Türkmenistanyň çäginde bejeriş häsiýetli çeşmeleriň 20-den gowragy mälimdir. Şolaryň biri-de, “Berzeňňi” çeşmesidir.
Bu çeşmäniň 1250 metr çuňlukdan öz akyp çykýan 1-nji guýusynyň düzüminde köpsanly peýdaly minerallary saklaýan suwy bardyr. Guýynyň suw çykaryjylygy sekuntda 5 litre barabardyr. “Berzeňňi” tebigy mineral suwunyň düzüminde mikroelementleriň 24-si bar we ol sulfat-magniý-kaliý mineral suwlarynyň düzümine girýär. Onuň umumy minerallaşmagy M-3,2 g/dm kub, gyzgynlyk derejesi 36 gradusdyr. Onuň düzüminde uly bolmadyk garyndylar: ýod 0,2 mg/dm kub, brom 1,1 mg/dm kub, sink 10-15 mg/dm kub, marganes 0,005 mg/dm kub bar. Gidrogeohimiki nukdaýnazardan bu mineral suw bejeriji-naharhana suwlar toparyna degişlidir.
“Berzeňňi” mineral suwy giň bejeriş mümkinçiliklerine eýedir we iýmit siňdiriş agzalarynyň kesellerini, endokrin, urologiýa, ýürek-damar ulgamynyň, dem alyş ýollarynyň, merkezi we beýleki nerw ulgamlarynyň, daýanç hereket ediş synalarynyň kesellerini, deri kesellerini bejermekde üstünlikli ulanylýar. Ol adamyň bedeniniň çalt dikelmegine, onuň kesellere garşy durujylyk ukybyny ýokarlandyrmaga ýardam edýär. Alymlar “Bezeňňi” mineral suwunyň düzümini we dürli kesellere täsirini ylmy taýdan öwrenmegi dowam edýärler.
Türkmen topragy saglygy dikeltmek we saklamak üçin özünde ägirt uly güýji jemleýän melhemler mekanydyr. Tebigatyň ilkibaşdaky durky, arassa dag howasy we melhemlik suwy adamlaryň dürli kesellerden bejerilmegi hem-de saglygynyň dikeldilmegi üçin iň amatly şertleri döredýär.
Ýygnananlar hormatly Prezidentimizi mähirli garşylýarlar, milli lybasdaky gyzlar milli Liderimize ajaýyp gül desselerini gowşurýarlar. Hormatly Prezidentimiz Gurbanguly Berdimuhamedow dabara gatnaşyjylar bilen mähirli salamlaşyp, “Berzeňňi” mineral bejeriş suwy kärhanasynyň iki gatly binasynyň esasy girelgesine tarap ugraýar. Bina barýan ýodajygyň ugrunda dürli ýaş agaç nahallary we bezeg gülleri ekilipdir.
Binanyň öňündäki meýdançada medeniýet we sungat ussatlary aýdym-sazlar bilen çykyş edýärler. Tans toparlary bolsa täsin çeşmeleri hem-de dermanlyk ösümlikleri bilen meşhur bolan türkmen topragyny wasp edýärler. Döwlet Baştutanymyzyň “Türkmenistanyň dermanlyk ösümlikleri” atly kitabynda şol ösümlikleriň merhemlik häsiýetleri beýan edilýär.
Hormatly Prezidentimiz ýygnananlaryň şowhunly el çarpyşmalary astynda toý bagyny kesýär.
Milli Liderimiz binanyň içine girip, ýurdumyzyň derman senagatynyň täze ýöriteleşdirilen kärhanasynyň önümçilik bölümi bilen tanşyp başlaýar.
Dabara gatnaşyjylaryň şowhunly el çarpyşmalary astynda hormatly Prezidentimiz Gurbanguly Berdimuhamedow bu ýerde ýerleşdirilen dolandyryş ulgamynyň ýanyna barýar we düwmä basyp, kärhananyň işine badalga berýär.
Täze kärhananyň Ýewropanyň meşhur kompaniýalarynyň biri bolan Italiýanyň “Korfil” kompaniýasynyň önümçilik we kömekçi tehnologiki enjamlary bilen üpjün edilendigini bellemelidiris. Kärhana ýylda 5 million çüýşe ýa-da sagatda 3 müň 500 çüýşe mineral suwy 250 millilitr we 500 millilitr göwrümlerde, gazlandyrylan hem-de gazlandyrylmadyk görnüşlerde öndürmäge ukyplydyr. Önümleriň çykarylyşy Ýewropa talaplaryna hem-de GMP ölçeglerine laýyklykda amala aşyrylar.
Önümçilik işi suwy taýýarlaýjy bölümden başlanýar. Bu bölümde tebigy çeşmeden gelýän suw 10 tonna göwrümli gaba ýygnalýar we şol gapdan süzgüjiň üstünden geçirilip, düzüminde bar bolan daş we beýleki gaty jisimlerden arassalanýar. Soňra ýöriteleşdirilen enjamda suwuň düzüminden demir we marganes ionlary aýrylýar. Indiki tapgyrda suw aktiwleşdirilen kömrüň üstünden geçirilip, belli derejede ýumşadylýar we 5 tonna göwrümli gaba ýygnalýar. Soňra suw iki sany örän ownuk—yzygiderlilikde 10 mikron we 5 mikron ölçegli süzgüçleriň üstünden geçirilýär we ultamelewşe çyrasynyň täçirine tutulýar. Doly derejede arassalanan suw önümçilik bölümine geçirilýär.
Döwlet Baştutanymyza gürrüň berişleri ýaly, bu bölüm “Wayskof” nemes kompaniýasynyň ýöriteleşdirilen enjamlary bilen üpjün edildi. Bu ýerde arassalanan we selsiý boýunça 10 gradusa çenli sowadylan suw uglerodyň iki okisi ýa-da kömürturşy gazy bilen baýlaşdyrylýar we awtomatiki usullar çüýşelere guýulýar. Ýarlyklaryň her birinde tapgyryň belgisi, önümiň öndürilen senesi we ulanyş möhleti ýazylýar. Taýýar önüm talabalaýyk gaplanýar we ammarlara ugradylýar.
Bir söz bilen aýdylanda, kärhana çykarylýan önümiň ýokary hilini, onuň halkara ülňülerine laýyk gelmegni doly kepillendirýär.
Soňra hormatly Prezidentimiz hil barlaglary we mikrobiologiýa bölüminiň işi bilen tanyşdy. Döwlet Baştutanymyz şol ýerde ornaşdyrylan enjamlaryň iş aýratynlyklary hem-de esasy häsiýetleri, işde ulanylýan tehnologiýalar we usullar bilen içgin gyzyklanýar. Şunuň bilen baglylykda, döwlet Baştutanmyyz häzirki wagtda türkmenistanlylaryň saglygyny goramak işine ýokary innowasion tehnologiýalaryň hem-de önümçilik ulgamynda, hususan-da, mineral suwlary öndürmekde öňdebaryjy ylmyň gazananylanlaryň goýlandygyny kanagatlanmak bilen belledi.
Bu ýerde hil mukdar we mikrobiologiýa barlaglaryny amala aşyrmak üçin zerur enjamlaryň ählisi ornaşdyryldy. Kärhananyň işgärleriniň üstüne bu ýerde arassaçylyk kadalarynyň berk berjaý edilmegini üpjün etmek, taýýar önümiň hilini barlamak boýunça wezipeler goýuldy. Bölüm dünýäniň esasy önüm öndürijileriniň enjamlary we abzallary bilen üpjün edildi.
Hormatly Prezidentimiz kärhanany gözden geçirmegiň barşynda taýýar önümiň düzümindäki minerallaryň, kömürturşy gazynyň derejeleriniň talaba laýyklygyny, pH görkezijisini barlamak üçin niýetlenen enjamyň işi bilen tanyşýar, şeýle hem işgärleriň netijeli işlemegi üçin döredilen şertler, olaryň degişli kompýuter we guramaçylyk tehnikalary bilen üpjün edilişi bilen içgin gyzyklanýar.
Soňra döwlet Baştutanymyz şol ýerde guralan ýörite sergi bilen tanyşdy. Onuň eksponatlary bolsa dürli gaplardan, melhemlik mineral suwlarynyň dürli görnüşlerinden ybaratdyr.
Milli Liderimiz melhemlik suwdan dadyp görüp, onuň bejeriş häsiýetine ýokary baha berdi we “Berzeňňi” mineral çeşmesiniň tebigat tarapyndan peşgeş berlen melhemlik häsiýetleriniň, täze binada ornaşdyrylan döwrebap enjamlaryň mümkinçilikleriniň, şeýle hem häzirki zaman lukmançylyk ylmynyň gazananlarynyň sazlaşmagynyň bu kärhananyň işiniň esasy maksadyna, milletiň saglygyny goramak, raýatlarymyzyň abadançylygyna hyzmat etmek maksadyna laýyk gelýändigini nygtady.
Bu ýerde “Berzeňňi” mineral suwuny öndürmegiň tehnologiýasy barada maglumat berildi. Hormatly Prezidentimiz Gurbanguly Berdimuhamedow bu habary üns bilen diňläp, Türkmenistanyň saglygy goraýyş ulgamynda döredýän milli nusgasyna aýratyn üns berdi. Onuň okgunly ösüşi ylmyň, bilimiň we iş ýüzündäki saglygy goraýşyň utgaşdyrylmagy bilen berk baglanyşyklydyr diýip, milli Liderimiz belledi.
“Berzeňňi” mineral bejeriş suwy kärhanasy bilen tanyşlygy tamamlandan soň, hormatly Prezidentimiz Gurbanguly Berdimuhamedow Hormatly myhmanlaryň kitabynda ýadygärlik ýazgysyny galdyrdy.
Milli Liderimiz ýygnananlary täze desganyň açylmagy bilen tüýs ýürekden gutlap, kärhananyň zähmet toparyna täze awtoulaglaryň açaryny gowşurdy we işlerinde üstünlik arzus etdi. Muňa jogap edip, kärhananyň işgärleri saglygy goraýyş ulgamyny, lukmançylyk ylmyny ösdürmek meselelerine yzygiderli üns berýändigi üçin hormatly Prezidentimize hoşallyk bildirdiler.
Şeýlelikde, täze önümçilik kärhanasynyň ulanylmaga berilmegi Türkmenistanyň derman senagatyny mundan beýläk-de döwrebaplaşdyrmagyň we ösdürmegiň, bu geljegi uly pudagy täze sepgitlere çykarmak boýunça wezipeleri çözmegiň ýolunda nobatdaky möhüm ädim boldy. Şol wezipeleriň biri bolsa ýokary hilli melhemlik suwlary köp möçberde çykarmakdan ybaratdyr. Bu suwlaryň melhemlik häsiýetleri olary daşary ýurtlara ibermäge mümkinçilik berýär.
Döwlet Baştutanymyz “Berzeňňi” mineral bejeriş suwy kärhanasynyň binasyndan çykyp, nobatdaky täze desga tarap ugrady.
...Ýene-de bir möhüm desganyň – Türkmenistanyň Ministrler Kabinetiniň paýtagtymyzyň merkezinde gurlan täze binasynyň açylyş dabarasy şu günki baýramçylyk wakalarynyň dowamy boldy.
Hökümet binasy Bitarap Türkmenistan şaýolunyň, Görogly we Ç.Nurymow köçeleriniň aralygynda ýerleşýär we onuň umumy tutýan meýdany 54 müň inedördül metrden gowrakdyr.
Täze desganyň binagärlik keşbinde beýiklik, düýplülik we şol bir wagtyň özünde açyklyk öz beýanyny tapdy. Binanyň öň tarapy we beýleki taraplary döwrebap bezeldi. Onuň demirgazyk tarapy paýtagtymyzyň iň gatnawly ýollarynyň biri bolan Görogly köçesine tarap bakdyryldy.
Binanyň daşky bezegi hem aýratyn sazlaşyk döredýär. Binanyň merkezi böleginiň iki tarapynda milli gölleriň ýerleşdirmegi bolsa onuň bezegine özboluşly öwüşgin çaýdy.
Hormatly Prezidentimiz Gurbanguly Berdimuhamedowy ähli welaýatlardan gelen wekiller hem-de türkmen paýtagtynyň ýaşaýjylary –hormatly ýaşulular we mährem eneler öz agtyklary bilen bilelikde mähirli mübärekleýärler.
Artistler ýygnananlaryň öňünde edebi aýdym-saz kompozisiýasy bilen çykyş edýärler. Onda sazyň, tansyň we çeper döredijiligiň dili bilen gadym döwürlerde Marguş, Parfiýa, Köneürgenç ýaly beýik döwletleri we beýlekileri döreden türkmenleriň gahrymançylykly geçmişi beýan edilýär. Şol döwletler adamzat taryhynda görnükli orun eýeledi. Täze taryhy eýýamda – mähriban Arkadagymyzyň yglan eden Berkarar döwletimiziň bagtyýarlyk döwründe milletimiziň beýik taryhynyň şöhratly ýyl ýazgysyna täze sahypalar ýazylýar.
Soňra hormatly Prezidentimiz ýygnananlara gutlag sözi bilen ýüzlendi. Milli Liderimiz ýyşgnananlaryň ählisini ýurdumyzyň Garaşsyzlygynyň 23 ýyllyk baýramy bilen tüýs ýürekden gutlap, biz döwletimiziň baş baýramyny uly zähmet üstünlikleri bilen garşylaýarys diýip belledi.
Berkarar döwletimiziň bagtyýarlyk döwründe mähriban halkymyz Garaşsyzlygyň hözirini görüp ýaşaýar. Garaşsyzlyk ýyllarynda eziz Diýarymyzda asyrlara barabar işler edildi. Ata Watanymyz tanalmaz derejede özgerdi. Ýurdumyz ykdysady taýdan ösen döwletleriň hataryna goşuldy.
Ata-babalarymyz ýol gurmagy, bina galdyrmagy sogap iş hasaplapdyrlar. Ine, bizem ata-babalarymyzyň şeýle asylly däplerini dowam edip, ýurdumyzyň ähli künjeklerinde, şol sanda paýtagtymyzda hem täze desgalary, ýaşaýyş jaýlaryny we döwrebap ýollary yzygiderli gurýarys diýip, milli Liderimiz sözüni dowam etdi.
Ýakynda biz Daşoguz welaýatynda iş saparynda bolup, ol ýerde täze gurlan birnäçe iri desgalary açyp, ulanmaga berdik. Garaşsyzlyk baýramy mynasybetli beýleki welaýatlarda hem köp sanly möhüm ähmiýetli desgalary dabaraly açarys. Biz bu işleriň ählisini mähriban halkymyzyň abadan we bagtyýar durmuşda ýaşamagy üçin edýäris. Ähli ugurlarda ýetilen belent sepgitler mukaddes Garaşsyzlygymyzyň miweleridir diýip, döwlet Baştutanymyz aýtdy.
Garaşsyzlyk ýyllary içinde paýtagtymyz hem dünýäniň ösen şäherleriniň birine öwrüldi. Häzirki döwürde ak mermere beslenen paýtagtymyz Aziýanyň göwher gaşyna deňelýär. Bu bolsa bizi örän buýsandyrýar we guwandyrýar. Biz Aşgabat şäherinde köp sanly döwrebap ýaşaýyş jaýlaryny, täze mekdepleri, çagalar baglaryny, hassahanalary, Söwda merkezlerini, edara binalaryny yzygiderli gurýarys diýip, hormatly Prezidentimiz aýtdy.
Şäherimiziň günortasynda ministrlikler we pudak edaralary üçin täze, döwrebap binalar hem yzygiderli gurlup, ulanmaga berilýär. Bu binalaryň ählisi häzirki döwrüň ösen talaplaryna laýyklykda iň öňdebaryjy tejribeler ulanylyp gurulýar.
Ine, şu gün hem paýtagtymyzyň Atamyrat Nyýazow şaýolunyň ugrunda 12-nji tapgyrda gurlan döwrebap ýaşaýyş jaýlaryny we medeni-durmuş maksatly binalary dabaraly açyp, ulanmaga berdik. Şeýle hem, «Berzeňňi» mineral bejeriş suwy kärhanasyny işe girizdik. Bu kärhanada öndüriljek mineral suwuň adamlaryň saglygyny berkitmekde uly ähmiýeti bardyr.
2011-nji ýylyň maýynda biz Oguzhan köşkler toplumy açylypdy diýip, milli Liderimiz ýatlatdy. Şu gün bolsa biz paýtagtymyzyň görküne görk goşýan ýene-de bir ajaýyp binany – Türkmenistanyň Hökümet binasyny dabaraly açyp, ulanmaga berýäris. Bu binany Fransiýanyň iň öňdebaryjy kompaniýalarynyň biri bolan «Vinci» kompaniýasy gurdy. Täze açylýan bina Gündogaryň we häzirki Ýewropanyň binagärlik aýratynlyklary esasynda guruldy. Hökümet binasynda netijeli işlemek üçin ähli şertler döredildi. Binada Ministrler Kabinetiniň mejlislerini, wideoşekilli iş maslahatlaryny, ýokary derejedäki duşuşyklary we beýleki möhüm ähmiýetli çäreleri geçirmek üçin ähli mümkinçilikler döredildi diýip, hormatly Prezidentimiz aýtdy.
Türkmenistanyň Hökümet binasynda, Oguzhan köşkler toplumyndaky ýaly, döwletimiziň durmuşyna degişli möhüm ähmiýetli çözgütler kabul ediler. Ýurdumyzyň mundan beýläk hem gülläp ösmegine gönükdirilen giň gerimli taslamalaryň durmuşa geçirilmegine badalga berler. Ak şäherimiz Aşgabatda şeýle ajaýyp binalar toplumynyň gurulmagy Garaşsyz Watanymyzyň berkararlygyny, onuň binýadynyň kuwwatlygyny, ykdysady netijeleriniň ýokarydygyny aýdyň subut edýär diýip, milli Liderimiz belledi.
Hökümet binasy hem şan-şöhrata beslenen ata - babalarymyzdan bize ýadygär galan ajaýyp ymaratlar ýaly, olaryň beýik işleriniň dowamy hökmünde halkymyza uzak ýyllaryň dowamynda hyzmat eder. Bu bina biziň amala aşyrýan beýik işlerimiziň şaýady bolup, geljekki nesillerimize baky miras galar diýip, hormatly Prezidentimiz Gurbanguly Berdimuhamedow sözüniň ahyrynda aýtdy.
Soňra milli Liderimiz sebitleriň wekillerini Hökümet binasyny açmaga çagyrdy. Halkymyzyň gadymdan gelýän asylly däbine görä, mährem eneleriň biri esasy girelgäniň gapysynyň tutawajyna päk arzuwlaryň nyşany hökmünde ýüzärlik asýar. Türkmenistanda bu ösümlikden ýasalan dessejikleri ähliý erde görmek bolýar – adatça ol niýetleriň päkliginiň tumary hökmünde gapylaryň ýokarsyndan asylýar. Häzirki wagtda asyrlaryň jümmüşinden gözbaş alýan bu dessur gadymy geçmişe, ruhy we ahlak gymmatlyklaryna hormat goýmagyň nyşany bolup durýar.
Hormatly Prezidentimiz ýygnananlaryň el çarpyşmalar astynda esasy girelgäniň öňündäki toý bagyny kesýär hem-de dabara gatnaşyjylar bilen toplumyň eýwanyna girýär.
Bu ýerde hormatly ýaşulular, şeýle hem ýurdumyzyň ähli sebitlerinden gelen ýaş wekiller döwlet Baştutanymyza berk jan saglyk, uzak ömür, türkmen halkynyň abadançylygynyň bähbidine alyp barýan ägirt uly işlerinde täze üstünlikler arzuw edýärler.
Milli Liderimiz öz nobatynda ýygnananlary ýene-de bir gezek ýetip gelýän baýramçylyk—Garaşsyzlyk güni hem-de täze ajaýyp binalaryň açylmagy mynasybetli guralan dabaralar bilen gutlady. Hormatly Prezidentimiz şu günki wakalardan ýadygärlik hökmünde dabara gatnaşyjylar bilen surata düşdi.
Döwlet Baştutanymyz binanyň içiniň abadanlaşdyrylyşy we bezegi bilen tanşyp, giňişleýin mejlisleriň geçirilýän zalyna bardy. Milli Liderimiziň belleýşi ýaly, şol ýerde hökümetiň mejlisleri, türkmen döwletiniň we jemgyýetiniň durmuşyndaky möhüm wakalar mynasybetli ýygnaklar geçiriler.
Hökümet binasy dürli belentlikdäki birnäçe bölekden ybaratdyr. Onuň merkezi böleginiň beýikligi 47 metre, merkezi bölegiň iki tarapyndaky ganatlarynyň beýikligi bolsa 32,5 metre barabardyr. Binanyň esasy öň tarapy 130 metre golaý uzalyp gidýär.
Soňra milli Liderimiz Ministrler Kabinetiniň binasyndan çykyp, onuň arka tarapynda ýerleşen köçäniň, şeýle hem binanyň öňündäki suw çüwdürimli meýdanyň bezegine syn edýär. Bu desganyň bag ekilen meýdany 3 müň inedördül metre barabardyr.
Raýatlary we hatlary kabul etmek üçin bina aýratyn gurlupdyr. Bulardan başga-da, bu ýerde iki üsti ýapyk we bir üsti açyk awtoduralga gurlupdyr.
Döwlet Baştutanymyz Ministrler Kabinetiniň täze binasynyň türkmen paýtagtynyň merkezi künjeginde aýratyn sazlaşyk döredendigini belledi. Şeýle hem hormatly Prezidentimiz Gurbanguly Berdimuhamedow Ministrler Kabinetiniň häzirki binalaryny şäher häkimligine berilmelidigini aýtdy. Mundan başga-da, döwlet Baştutanymyz Türkmen döwlet habarlar gullugynyň öňünde ýurdumyzyň syýasy we jemgyýetçilik durmuşynda bolup geçýän möhüm wakalary öz wagtynda beýan etmek wezipesiniň durýandygyny nazarda tutup, Aşgabat şäheriniň häkimliginiň häzirki binasynyň hem şu gulluga berilmelidigini belledi.
Şeýle hem döwlet Baştutanymyz bu binada döwrebap, kämil enjamlaryň ornaşdyrylmagy, onda habarlar gullugynyň işgärleriniň netijeli işlemekleri üçin ähli zerur şertleriň döredilmegi, iň esasy bolsa gullukda döwrüň talabyna laýyk gelýän maksatnamalaýyn wezipeleriň ýerine ýetirilmegi babatda ähli amatlyklaryň döredilmegi bilen baglanyşykly birnäçe tabşyryklary berdi.
Döwlet Baştutanymyz Ministrler Kabinetiniň täze binasynyň ajaýyp binagärlik keşbine ýokary baha berip, ýene-de binanyň içine girýär.
Hökümet agzalary özleriniň netijeli işlemegi üçin ajaýyp şertleriň döredilendigi we eziz Watanymyzyň mukaddes Garaşsyzlygynyň 23 ýyllyk baýramçylygynyň öňüsyrasynda şeýle ajaýyp binanyň açylmagy üçin döwlet Baştutanymyza tüýs ýürekden hoşallyk bildirdiler.
Bu ýerde, Ministrler Kabinetiniň täze binasynda hormatly Prezidentimiz Gurbanguly Berdimuhamedow meşhur “VINCI Construction Grands Projets” fransuz kompaniýasynyň ýolbaşçysy jenap Alen Bonnony kabul etdi.
Milli Liderimiz ýygnananlaryň ählisine jogapkärli döwlet işinde üstünlikler arzuw edip, bu ýerden ugrady.
Türkmen Döwlet habarlar gullugy
http://www.turkmenistan.gov.tm/_tmt/?id=4804


c: text/html

text:
2017-nji ýylyň aprel aýynda Şwesiýada ýük ulagly hüjüm etmekde güman edilýän özbegistanly Stokgolmda geçirilen sud diňlenişiginiň birinji güni günäni boýun aldy.
13-nji fewralda geçirilen diňlenişikde Rahmat Akilowyň aklawçysy Özbegistanda doglan öz müşderisiniň “gorky” döretmek we Şwesiýanyň “Yslam döwleti” ekstremist toparyna garşy söweşýän ABŞ-nyň ýolbaşçylygyndaky halkara koalisiýasyndan çykmagyny gazanmak maksadyna eýerendigini aýtdy.
Akilow ýük ulagyny ogurlamakda we ony 7-nji aprelde Stokgolmyň köçesinde pyýadalaryň üstüne sürmekde aýyplanýar. Prokurorlar 39 ýaşly Akilowyň ömürlik türme tussaglygyna höküm edilmegini soradylar. Polisiýa onuň “kapyrlary” ýok etmek üçin hüjümi amala aşyrandygyny boýun alandygyny mälim etdi.
“Prokurorlaryň aýdyşy ýaly Akilow ýük ulagyny alyp, ony ugruna sürüpdir. Ol bäş adamy öldüripdir we 10 adama şikes ýetiripdir” diýip, Akilowyň aklawçysy Johan Eriksson Stokgolmyň etrap sudunda aýtdy.
Eriksson öz müşderisiniň gorky döredip, Şwesiýanyň YD toparyna garşy halkara koalisiýasyna gatnaşmagyny bes etmegini isländigini belledi.

robotstxt: allowed

filter: keep


text:
Türkmenistanyň Döwlet daşary ykdysady iş banky halkara plastik kartlaryň üsti bilen hasaplaşmak üçin çalşylýan serişdeleri niýetlenen ugurlardan gaýry maksatlara ulanylmagyň öňüni almak maksady bilen, raýatlarymyza her aýda çalşylýan möçberleri önki derejesinde saklamak bilen, gündelik amallary adaty syýahatçy, ýa-da tassyklanan normatiwleriň esasynda iş sapary bilen gidýän adamlaryň bolup biljek çykdaýjylaryndan ugur alyp, amallaryň gündelik ABŞ-nyň 250 dollary (ş. s nagt amallaryň ABŞ-nyň 50 dollary nagt däl amallaryň ABŞ-nyň 200 dollary) möçberinde geçirilmegini wagytlaýyn meýilleşdirýär.
Myhmanhanalara, hassahanalara, okuw jaýlara, awia we demir ýol petekleri almaklyk üçin geçirilýän toleglere isleg bildirýän raýatlar hasaplaşyk hasaplardan hyzmat edýän banklaryň üsti bilen amala aşyryp bilerler.


text:
Häzirki zaman ylmy-tehniki ösüşiniň gazananlarynyň netijesinde, Tutanhamonyň aramgähiniň syrlary aýdyňlaşyp başlady. Italiýanyň Turin uniwersitetiniň bilermenlerine güýçli radar enjamlarynyň kömegi bilen, faraonuň aramgähinde ozaldan belli bolan otaglardan başga hiç hili otagyň ýokdugyny anyklamak başartdy.
– Bu ýerde dürli ýygylyklarda işleýän üç görnüşli radar enjamlar arkaly köp taraplaýyn barlaglar geçirildi. Enjamlaryň ýardamy bilen alnan maglumatlar biziň gutarnykly bir netijä gelmegimize ýardam berdi.
– Şeýlelikde, geçirilen barlaglar ýene-de şeýle otaglaryň bar bolmagynyň ähtimallygy baradaky arheologlaryň mundan ozalky çaklamalaryny inkär etdi – diýip, barlaglaryň ýolbaşçysy professor Fraçesko Porselli mälim etdi.
Ilkinji gezek 1923-nji ýylda britaniýaly Goward Karter tarapyndan Müsürde ýüze çykarylan Tutanhamonyň aramgähi häzirki günlere çenli dünýä arheologlarynyň ünsüni özüne çekip gelýär.
Tutanhamonyň aramgähiniň ýene-de bir syry açyldy
Häzirki zaman ylmy-tehniki ösüşiniň gazananlarynyň netijesinde, Tutanhamonyň aramgähiniň syrlary aýdyňlaşyp başlady. Italiýanyň Turin uniwersitetiniň bilermenlerine güýçli radar enjamlarynyň kömegi bilen, faraonuň aramgähinde ozaldan belli bolan otaglardan başga hiç hili otagyň ýokdugyny anyklamak başartdy.


text:
Nazir Habibow türmeden boşadylmady. Bu habary, öz çeşmelerine salgylanyp, Türkmenistanyň Alternatiw habarlary guramasy ýaýratdy.
TAH-yň maglumatyna görä, çeşmeler we aýdymçynyň ýakyn garyndaşlary 20-nji ýanwarda YouTube portalynda peýda bolan wideonyň bäş ýyl mundan ozal ýazgy edilendigini tassyklaýarlar.
Emma çeşmeler bagşynyň azatlyga çykandygy baradaky çaklamalaryň döremegine sebäp bolan wideonyň anyk nirede we nähili ýagdaýlarda ýazgy edilendigini anyklaşdyrmadylar.
Ýatladýarys, Azatlyk radiosy 24-nji ýanwarda meşhur türkmen aýdymçysy Nazir Habibowyň azatlyga çykan bolmagynyň mümkindigini habar beripdi.
Emma bize bu maglumaty tassyklatmak başartmandy. Şol bir wagtda, ony inkär etmek hem mümkin däl bolup görünýär.
20-nji ýanwarda "Turkmen TW" kanalynda çap edilen wideoda Nazir Habibow görkezilýär we aýdymçy öz daş-töweregindäki admlary Täze ýyl bilen gutlaýar. Ol adamlar aýdymçydan, «Angar köçesiniň erkekleriniň adyndan» aýdym aýtmagyny soraýarlar.
Aşgabatdaky Angar köçesinde, Türkmenistanda Hitrowka diýlip bilinýän ýerde türme edarasy ýerleşýär.
Habibow aýdym aýtmagy baradaky haýyşa «Alla ýol berse, aýdarys, häzir bolsa siziň hemmäňizi, erkekleri we Hitrowkanyň ähli ýaşaýjylaryny gutlaýaryn, saglyk arzuw edýärin» diýip, hoşamaý jogap berýär.
Şeýle-de wideoda türme gözegçileriniň ýuniformasyna çalymdaş harby eşik geýen adamlar, görnüşinden, azatlyga çykan bagşyny garşylamaga gelen awtomobil görünýär. Emma widioýazgynyň arasy kesilýär, Habibowyň maşyna münendigi görünmeýär.
Azatlyk Türkmenistanda iň meşhur bagşylaryň biriniň geçen ýylyň awgustynda, neşe saklamak aýyplamasy bilen tussag edilendigini habar berdi.
Oktýabrda Habibowyň sudda günäli tapylandygy we oňa 12 ýyl türme tussaglygynynyň berlendigi barada habarlar çykdy. Şeýle-de aýdymçynyň 15 ýyl türme tussaglygyna höküm edilendigi barada habar çykdy.
Türkmenistanyň döwlet telewideniýesi geçen oktýabrda ele salnan neşe söwdagärleri barada telereportaž taýýarlap, efire berdi. Olaryň arasynda Nazir Habibow hem görkezildi.
Nazir Habibow bu gepleşikde öz hereketlerini ýazgaryp çykyş etdi we «neşe maddalaryny ençeme gezek ulanandygyny» aýtdy
Emma Azatlygyň iki çeşmesi bagşynyň bir täsirli adamyň toýa çakylygyny kabul edip bilmändigi, ýagny şol senede başga bir täsirli maşgalanyň toýunda aýdym aýtmaly bolandygy üçin ejir çekendigini aýtdy.


text:
Isany şahsy Halasgäriňiz hökmünde kabul etmek nämäni aňladýar?
Sorag: Isany şahsy Halasgäriňiz hökmünde kabul etmek nämäni aňladýar?
Jogap: Isa Mesihi şahsy Halasgäriňiz hökmünde kabul edipmidiňiz? Jogap bermezden öň, bir ýagdaýy düşündirmäge rugsat beriň. Soraga doly düşünmek üçin, “Isa Mesih”, “şahsy”, we “Halasgär” sözleriniň manysyny bilmelisiňiz.
Isa Mesih kim? Köp adam Isa Mesihiň gowy adam, beýik mugallym ýa-da Hudaýyň pygamberidigini kabul edýär. Isa barada bu aýdylanlar örän dogrudyr, emma olar Onuň hakyky şahsyýetini doly görkezmeýär. Injil Isanyň tendäki Hudaýdygyny, Hudaýyň ynsana öwrülendigini aýdýar (serediň Ýahýa 1:1, 14). Hudaý ýer ýüzüne bize öwretmek, gutuldyrmak, düzetmek, bagyşlamak we biz üçin ölmäge geldi! Isa Mesih, Hudaý, Ýaradyjy we hökümdar Rebdir. Siz Isany kabul etdiňizmi?
Halasgär kim we bize Halasgär näme üçin gerek? Injil hemmämiziň günälidigimizi we ýaman işler edendigimizi aýdýar (Rimlilere 3:10-18). Günämiziň netijesinde Hudaýyň gazabyna we hökmüne mynasyp bolduk. Soňsuz we ebedi Hudaýa garşy edilen günäleriň ýeke-täk adalatly jezasy soňsuz jezadyr (Rimlilere 6:23; Ylham 20:11-15). Şol sebäpden hem bize Halasgär gerek!
Isa Mesih ýer ýüzüne geldi we biziň ýerimize öldi. Isanyň, tendäki Hudaý hökmünde, ölümi günälerimiz üçin soňsuz töleg boldy (2 Korintoslylar 5:21). Isa günälerimiziň jerimesini tölemek üçin öldi (Rimlilere 5:8). Isa biz tölemez ýaly bahany özi töledi. Isanyň ölüleriň arasyndan direlmegi Onuň ölüminiň günälerimiziň jerimesini tölemäge ýetendigini äşgär etdi. Şol sebäpden hem Isa ýeke-täk Halasgärdir (Ýahýa 14:6; Resullaryň Işleri 4:12)! Siz Isa Halasgäriňiz diýip ynanýarsyňyzmy?
Isa siziň “şahsy” Halasgäriňizmi? Köp kişi Mesihilige ýygnaga gatnamak, dini adatlary ýerine ýetirmek we günälerden gaça durmak diýip düşünýär. Mesihilik bu däl. Hakyky Mesihilik Isa Mesih bilen şahsy gatnaşykdyr. Isany şahsy Halasgäriňiz hökmünde kabul etmek oňa şahsy imanyňyzy we ynamyňyzy bermek diýmek. Hiç kim başgalarynyň imany bilen halas bolup bilmez. Hiç kim eden belli bir amallary üçin bagyşlanmaz. Gutulmagyň ýeke-täk ýoly Isany Halasgäriňiz hökmünde kabul etmek, Onuň ölüminiň günäleriňiziň tölegidigine we Onuň direlmeginiň ebedi ýaşaýşyňyzyň güwäsidigine ynanmakdyr (Ýohanna 3:16). Isa siziň şahsy Halasgäriňizmi?
Eger Isa Mesihi şahsy Halasgäriňiz hökmünde kabul etmek isleseňiz, Hudaýa aşakdaky sözler bilen ýüzleniň. Şu ýa-da haýsydyr bir başga dogany aýtmagyň sizi halas etmejekdigini ýatdan çykarmaň. Diňe Isa Mesihe ynanmak günäleriňiziň bagyşlanmagyna elter. Bu doga diňe Hudaýa imanyňyzy beýan etmegiň we sizi halas edendigi üçin Oňa minnetdarlyk bildirmegiň bir ýoludyr. “Hudaýym, Men seniň öňüňde günälidigimi we jeza mynasypdygymy bilýärin. Emma Oňa imanym arkaly bagyşlanmagym üçin Isa Mesih meniň ýerime jezamy çekdi. Bagyşlanmak üçin teklibiňi alýaryn we halas bolmak üçin men Saňa ynanýaryn. Isany şahsy Halasgärim hökmünde kabul edýärin! Ajaýyp merhemetiň we bagyşlaýjylygyň – ebedi ýaşaýşy peşgeş bereniň - üçin saňa şükür edýärin! Omyn!”
Bu ýerde okanlaryň sebäpli Isa Mesihi öz halasgäriňiz hökmünde kabul etmek kararyna bardyňyzmy?? Eger şeýle bolsa, onda aşakdaky "Men şu gün Mesihi kabul etdim" düwmesine basyň.
Isany şahsy Halasgäriňiz hökmünde kabul etmek nämäni aňladýar?


text:
Talypbashy
Asyl biz kimi üýtgetmeli???
Kä halatlarda durmuşy, daş-töweregindäki adamlary özgertmek, üýtgetmek isleýän adamlara gabat gelýän, ýöne ilki bilen özüni üýtgetmek barada pikir edýän adamlara heniz gabat gelmedim. Biz ilki bilen özümizi üýtgetmeli, gowy tarapa üýtgetmeli. Häsiýeti üýtgetmek mümkin däl diýjeklerem tapylar, elbetde, ýöne pikirlerimizi, düşünjelerimizi üýtgedip bi...
Güýz, 10.10.2018.ý. 09:03
Ýere düşdi şagyrdaşyp ýapraklar,
Alnym öpdi güýziň sowuk şemaly.
Damjasyn sepýardi zemin ýüzüne,
Kül reňkli bulutlar örtüp asmany....
Buhgalterçilik
Buhgalterçilik ylmynyň ykdysadyýetden aýrylyp, aýratyn bir ylym hökmünde öwrenilmegine itergi beren alym kimkä?
Dostmy ýa-da söýgüli ýar?
Dost gerekmi ýa-da hem dost hem söýgüli bolmagy başarýan bir ýar?
Goşgym
Wagt geçýär goýup bize ýatlama,
Adamzat geçip dur, yza dönme ýok.
Geçip barýanyndan bihabar ynsan
Gelejege howlugýanny duýanok.
Durmuş sizi ýaşamasyn, gaýtam siz
Bu durmuşy ÝAŞABERIŇ HOWLUKMAN!
Unudyň geçmişiň gaýgy-gussasyn!
Diýipdirler: "Wagt iň gowy lukman".
Meniň käbir gülkünç ýagdaýlara düşmegim....
Garaşzyslygymyzyň 27 ýyllygynyň şanyna okaýan okuw jaýymda baýramçylyk konserdi geçirildi. Birinji okuw ýylymyz bolansoň ilkinji konsert ullakan höwes, ullakan bir şatlygy gursagyma gaplap aktiw zala bardym. Gapydaky tutydan ýaňa içerdäki oturanlar görünmeýärdi... Dogrusy irräk gelemsoň zal boşlaňyrakdyr öýtdüm. Ulydan dem alyp, gaty ses bilen "Ta-...
Birazajyk pikir yoretme
Mmmmmmm


text:
Mesmelejigim
Dunyanin manysy (goshgy)
Dünýäň gurluşy şeýle,
Dogulmak bar, ölmek bar.
Jahana gelip seýle,
Aglamak bar, gülmek bar.
Nesil goýmak- boýnuňda,
Boş gitmek bar, dolmak bar.
Kimligiňe garaman,
Öz ornuňy bilmek bar.
Ýüwrük ýüki ýetse-de,
Çykmaz her itden tazy.
Köl bezegin ýitirer,
Bolmasa ördek...
Adamyñ gülşine garap, onuñ häsiyetini nädip bilip bolar? (Psihologik maslahat)
Adamyñ gülşüne seredibem onyñ häsiýetini bilmek mümkin eken. Bu ýar saýlaýanlara, dost tapanlara we ähli ýagdaýda ýanyñyzdakylary bilmek mümkinçiligini beýär.
1. Gülýän wagty ýokarky dodagy aşakgy dodagyna degip dursa, bu adam durmuşda hemmäniñ dykkat merkezinde bolmagy isleýändir.
2. Gülýän wagty agzyny eli bilen ýapy...
Durmush nira baryar,biz nira baryas.
Siz durmushda nira ylgayanyz?! OGLANLAR NAHILI GYZY SAYLAMALY?! In uly baylyk-akyldyr, Hic hacanam "men beyleki adamlardan pesde,menden has beter guychliler kan " diyp oz umytlarynyzdan el cekman.Oz arzuwdyr-isleglerinizi oz elleriniz bilen gömmäñ. Şeýle bir ýaşa durmuş seni gabansyn. Şeýle bir söý ölüm saňa rehim etsin Şeýle bir dost bol! Dosty bolmadyk utansyn. Şeýle bir ynsan bol! Ene-ataň saňa guwansyn! Päk ynsan bol Jennet seni sorasyn. AK ýürek bol ALLAŇ özi seni gorasyn. Seň häsiyetiň bütin dünýä ýarasyn. Gülüp ýaşa! Gül ýüzüň hiç solmasyn. Başarsaň bagt paýla, bagtam seni gözlesin. Şi... Şeýle bir ýaşa durmuş seni gabansyn. Her bir musulman bendesi oz wagtyny uc dowre bolyar: Eger bir adam dymsa,ol onun akmaklygyny ,sadalygyny anlatmayar. Bir ynsany bagyshlamak ony däl-de ozunizi erkin ,gunasiz saymagynyza yol acyar.Bagyshlamak -bu govy sogap ishdir. ÇAGAŇYZY SÖÝÜŇ!!! Bankomatyñ içinde kartyñyz galan bolsa siz ony çykaryp bilmeyan bolsañyz okañ!!! Sokratyň “üç elegi” (Rovayat) AC BOLUN-PAYHASSYZ BOLUN! ÖMRÜME PENT Dert çeksem aglasa, guwansam gülse, В День защитника Отечества достойны похвалыМужчины, поздравляем вас, желаем чтоб прошлиСвой путь достойно и легко, достигли чтоб побед,И силы чтоб хватило вам на целых на сто лет,Чтоб укрепляли мужество и быть всегда моглиТакими же вы сильными, чтоб счастье обрели,Пускай всё получается, сбываются мечты,Чтобы свое призвание всегда могли найти!
Bugune cenli yashanlarynyz size berilen zatlaryn hemmesini bir tarapda goy.Siz goymasanyzam onsuzam olar siz bilen.Yalnys dogry,govy erbet shu wagta cenli yashanlarynyzy we gecmishinizi uytgedip bilmersiniz.Yone bugununize gora geljeginizi saylap,uytgedip bilersiniz.
Diyersiniz her zat oz elimizdemi?!
Koneler
Sonky dowurde, bizin yurdumyzda bolup gechyan uytgeshmeler sebapli kop gyzlarymyz, oglanlarymyz azyp, gowy dal durmush alyp baryarlar we herkimin ozune gowy yanyoldash tapmagy biraz kynlashdy. Koplench biz oz dostlarymyzyn ya joralarymyzyn gepine gidyaris we sholaryn pikiri bn yashayarys. Sholaryn ide...
Durdaneler
in uly gedaylyk-akmaklykdyr.
Gorkularyn in gorkunjy-ozuni soymekdir.
Yagshylygyn in gudratlysy acyk govunlilikdir.
Akmak bilen dostlashmakdan uzakda durun,sebabi ol size komek etmek islese-de zyyan berip biler.
Gysganc bilen dostlashmakdan uzakda durun,sebabi siz ona matach wagtynyz hem kome...
Oylanma
"Beyigi gorup pikir et,pesi gorup shukur et " diylishi yaly.Oz arzuwdyr-islegleriniz ugrunda goreshin,dogumly, maksada okgunly bolun.
Her bir adamda "men belki bashararyn...
Orazalarynyz Kabul bolsun.
Orazalarynyz Kabul bolsun
Şeýle bir söý ölüm saňa rehim etsin
Şeýle bir dost bol! Dosty bolmadyk utansyn.
Şeýle bir ynsan bol! Ene-ataň saňa guwansyn!
Päk ynsan bol Jennet seni sorasyn.
AK ýürek bol ALLAŇ özi seni gorasyn.
Seň häsiyetiň bütin dünýä ýarasyn.
Gülüp ýaşa! Gül ýüzüň hiç...
Yasayyshyn manysy name?!....
Gadymy zamanlarda bir adam yasayyshyn many-mazmunynyn namedigni bilmek islapdir.
Pikirlenip tapan hic bir cozuwem onun islegni kanagatlandyrmandyr we başgalardan soramaly diyen karara gelipdir... Yene tapan cozuwi yeterlik bolmandyr.Bu sowalyn dine birje cozuwi bolmaly diyp onunden cykan her kimden sorapdyr...
Bu sowalynyn coz...
DURDANELER.
Birinji dowrunde Gudraty Guychli Allahyma shukurler aydar,ybadat eder,
Ikinji dowrunde oz nebsine eygerip hasap eder,
Ucunji dowrunde oz wagtyny halal we hayyr-sogap ishlere sarp eder.
Adam ogly iki zady elden gidermanka bizin durmusymyzdaky uly ahmiyete eyedigni bilme...
Adam ozuni sozi bilen däl-de pikirleri arkaly dolandyryar.Adamyn sozune däl-de etyan herekedine,ozuni alyp barshyna uns berin.Cunki herekedem pikirler esasynda janlanyar.
YOLAGCHY
BAGYSHLAMAK.
Ansat bagyshlamak bu-onun onki yalnyshlygyny tazeden gaytalamagyna mumkincilik berdiginizden habar beryar.Netijede yene ona shol bir yagdayy zynjyrlama hokmunde dowam etmegine mumkincilik beryarsiniz.Synan,indi shol yalnyslygy...
Çaga sany köp bolan maşgalalarda ähli çagalara deň garalmaly we şol bir
derejede üns berilmelidir. Ýogsam, olaryň aralarynda käbir düşünişmezlikleriň ýüze çykmagy ähtimal. Eger maşgalada diňe bir çaga bar bolsa, onda ene-ata oňa
köpräk wagtyny sarp etmelidir. Çünki, ol çaga ýekesiräp bilýär.
Ýekes...
Kartyñyzy Bankomat yzyna çykarmayan bolsa ýörüte öz barlap gören usulym bar. Bankomatyñ "Отмена" (knopkasyny) duwmesini basyp saklañ we 3-5 minut eliñizi ayyrman saklañ. Bankomatdan her hili şygyrdy sesler çykar bankomadyñ içinde tupan turar siz oñ sesin...
– Bilýäňmi, dostuň maňa sen hakda nämeler diýdi?
– Dur, aýtjak bolýan zadyňy ilki “üç elekden” geçir – diýip, Sokrat ony saklapdyr.
– Üç elek?!
– Nämedir bir zady aýtmankaň ony üç elekden geçirip görmek gerek. Ilki bilen hakykat eleginden geçir. Munuň hakykatdygyna ynamyň barmy?
(Stay hungry-stay foolish).
Steve Jobs'yň 2005-nji ýylyň 12-nji iýunynda Stenford uniwersitetindäki çykyşyndan bir bölek.
«Meniň üçünji taryhym - ölüm hakynda»
Entek 17 ýaşymda wagtym şuňa meňzeşiräk sitata okapdym: «Her günüňizi soňky günde ýaly ýaşasaňyz haçanam bolsa bir gün...
Omrume pent
Şahyr şahyrlygyň çyn bolýan bolsa
Sönüp ýanyp ýene sönüp ýanyp git
Ynsanlyk ýazgydyň çuň bolýan bolsa
Gara ýere çümüp çykyp çümüp git
Hem akyl ber hem iliňden akyl al
Kitapdan däl gara ýerden nakyl al
Alan zadyň demiň bilen ýakyp al
Soň ýenede ýeriň süýdün emip git<...
Salam dostlar.Mumkinmi?!
С праздником мужчины.
OGLANLAR NAHILI GYZY SAYLAMALY?!
In uly baylyk-akyldyr,
Hic hacanam "men beyleki adamlardan pesde,menden has beter guychliler kan " diyp oz umytlarynyzdan el cekman.Oz arzuwdyr-isleglerinizi oz elleriniz bilen gömmäñ.
Şeýle bir ýaşa durmuş seni gabansyn. Şeýle bir söý ölüm saňa rehim etsin Şeýle bir dost bol! Dosty bolmadyk utansyn. Şeýle bir ynsan bol! Ene-ataň saňa guwansyn! Päk ynsan bol Jennet seni sorasyn. AK ýürek bol ALLAŇ özi seni gorasyn. Seň häsiyetiň bütin dünýä ýarasyn. Gülüp ýaşa! Gül ýüzüň hiç solmasyn. Başarsaň bagt paýla, bagtam seni gözlesin. Şi...
Şeýle bir ýaşa durmuş seni gabansyn.
Her bir musulman bendesi oz wagtyny uc dowre bolyar:
Eger bir adam dymsa,ol onun akmaklygyny ,sadalygyny anlatmayar.
Bir ynsany bagyshlamak ony däl-de ozunizi erkin ,gunasiz saymagynyza yol acyar.Bagyshlamak -bu govy sogap ishdir.
ÇAGAŇYZY SÖÝÜŇ!!!
Bankomatyñ içinde kartyñyz galan bolsa siz ony çykaryp bilmeyan bolsañyz okañ!!!
Sokratyň “üç elegi” (Rovayat)
AC BOLUN-PAYHASSYZ BOLUN!
ÖMRÜME PENT
Dert çeksem aglasa, guwansam gülse,
В День защитника Отечества достойны похвалыМужчины, поздравляем вас, желаем чтоб прошлиСвой путь достойно и легко, достигли чтоб побед,И силы чтоб хватило вам на целых на сто лет,Чтоб укрепляли мужество и быть всегда моглиТакими же вы сильными, чтоб счастье обрели,Пускай всё получается, сбываются мечты,Чтобы свое призвание всегда могли найти!


text:
Ýokary ligada bir bada iki topar 60 utuga çykdy
Futbol boýunça milli çempionatymyzyň 29-njy tapgyrynda ýeňiş gazanan öňdebaryjylar «Ahal» bilen «Altyn asyr» şu möwsümde 60 utuk gazanan ilkinji toparlar boldy. Tapgyrda «Şagadamy» 3:2 hasabynda ýeňen «Ahal» 26 oýundan 62 utuk toplap, henizem ýaryş kerweniniň başyny çekýär. Çempionatdaky esasy garşydaşlarynyň Türkmenistanyň kubogyna mynasyp bolmagyndan soňra, AFK-daky ýerini tas tassykladan «Altyn asyryň» hem esasy maksady yklym ýaryşyna çempionaty ikinji orunda tamamlap, saýlama tapgyrdan gatnaşmak däl-de, çempion bolup, göni toparçalarda çykyş edip başlamak. Türkmenistanyň at gazanan tälimçisi Ýazguly Hojageldiýewiň şägirtleri tapgyryň esasy duşuşygynda myhmançylykda «Balkany» 2:1 hasaby bilen ýeňip, arzyly çempionlyk üçin ýene bir ädimi ätdiler. Çempionlyk üçin dartgynly ýaryş 30-njy tapgyrda hem dowam eder. Nobatdaky tapgyrda Röwşen Meredow we onuň şägirtleri Daşoguz şäherinde «Turanyň» myhmany bolsa, «Altyn asyr» Aşgabatda «Energetigi» kabul eder.
Ýatladýarys, häzirlikçe «Altyn asyryň» bir oýny «Ahalyňkydan» az. Şonuň üçin hem möwsümiň galan duşuşyklarynyň ählisinde ýeňiş gazanyp bilen ýagdaýynda «aragatnaşykçylar» bassyr dördünji çempionlygyny gazanyp biler.
29-njy tapgyr Ýokary liganyň 25-nji möwsüminiň iň kän golly tapgyry boldy
Futbol boýunça milli çempionatymyzyň Ýokary ligasynyň 29-njy tapgyry şu möwsümiň iň kän golly tapgyry boldy. Tapgyrda derwezelere 17 gol geçirildi. Gollaryň 3-si «Köpetdag» — «Merw», 6-sy «Energetik» — «Turan», 5-si «Ahal» — «Şagadam», 3-si bolsa «Balkan» — «Altyn asyr» duşuşygyna degişlidir. Ortaça hasap bilen alaňyzda, tapgyrda her duşuşyga 4,25 gol düşýär. Şeýlelikde, şu möwsüm 98 futbolçy 326 gol geçirdi.
Möwsümiň mundan ozalky iň kän golly tapgyrlary 15 gol bilen 12-nji, 14 gol bilen 16-njy we 22-nji tapgyrlardyr.
«Köpetdag» — «Merw» 3:0.
Gollar:
1:0, Döwlet Döwletmyradow
2:0, Berdimyrat Rejebow
3:0, Baýram Nurlyýew.
Ýylyň jemi boýunça : 4:4.
Oýunam, utugam deň
29-njy tapgyrda Mary şäheriniň «Merw» toparyny uly hasap bilen ýeňen «Köpetdag» şu möwsümde özüne mahsus bolan aýratynlygyny ýene-de gaýdyp aldy. Möwsümiň agramly böleginde oýnalan oýunlaryň sany bilen utuklary deňeçer alyp giden Içeri işler ministrliginiň topary 26 oýundan soňra utugyny hem 26-a çykardy. Topar indiki tapgyrda «Aşgabadyň» myhmany bolar.
Deňlediler
Şeýlelikde, «Köpetdag» bilen «Merw» şu möwsümdäki özara duşuşyklaryny tamamladylar. Geçirilen dört duşuşygyň netijesi boýunça toparlaryň ikisem biri-biriniň derwezesine 4 pökgi geçirip bildi. Duşuşyklaryň ikisi 0:0 hasabyndaky deňlik bilen tamamlanan bolsa, bir duşuşykda «Köpetdag», birinde «Merw» ýeňiş gazandy. Şu ýylky «Köpetdag» — «Merw» duşuşyklarynda diňe Guwanç Ýagmyrow («Merw») iki gezek tapawutlandy.
«Energetik» — «Turan» 6:0.
Gollar:
1:0, Pirmyrat Gazakow
2:0, Guwanç Abylow
3:0, Guwanç Abylow
4:0, Melis Ryzaýew
5:0, Guwanç Abylow
6:0, Maksat Atagarryýew.
Möwsümiň jemi boýunça pökgi gatnaşygy: 12:2.
Gazakowdan «het-trik»
Ýöne, elbetde, bir oýunda däl. Pimryrat Gazakow toparynyň soňky geçiren 3 duşuşygynda-da tapawutlandy. Mundan öň «Köpetdag» — «Energetik», «Şagadam» — «Energetik» duşuşyklarynyň hersinde bir gezek tapawutlanan hüjümçi bu duşuşygyň hem gol perdesini açyjy boldy. Bu tapgyrdaky gol P.Gazakowyň möwsümdäki 11-nji goludyr. Ýeri gelende aýtsak, möwsümiň iň uzyn golly tapgyry Myrat Ýagşyýew bilen Myrat Annaýewe degişli. Olar möwsümiň başynda 6 duşuşykda yzygiderli tapawutlanmagy başarypdylar.
Abylowdan 10 gol
Tapgyrda 3 gezek tapawutlanan Guwanç Abylow möwsümiň 10 golly futblçylarynyň hataryna goşuldy. Indi ol şu möwsümde 10 gol geçirip bilen 6-njy futbolçy. Sanawyň ýokaryky bäşliginde bolsa Myrat Ýagşyýew, Wahyt Orazsähedow, Amir Gurbany, Yhlas Magtymow we Pirmyrat Gazakow bar. Bu sepgide ýetmäge indiki iň ýakyn futbolçy «Merwden» Rustam Mätryzaýew we «Altyn asyrdan» Altymyrat Annadurdyýew. Eger-de indiki tapgyrda ýene bir futbolçy het-trik ýa dubl bilen öňe saýlanmasa, geçirip biljek ýekeje goly Rustamy we Altymyrady nobatdaky 10-lukçy eder.
Abylowdan 10 gol II
Tejribeli futbolçy düzümine şu ýyl goşulan toparynda hem 10-njy goluny geçirdi. Şeýlelikde, ol Ýokary liga 2015-nji ýylda gelen toparyň — «Energetigiň» düzüminde 10 gezek tapawutlanyp bilen 5-nji futbolçy boldy. Toparyň Ýokary ligadaky taryhynda Tirkiş Muhammetberdiýewde 12, Kerim Hojaberdiýew bilen Annageldi Weliýewde 11, Alibek Abdyrahmanowda bolsa 10 gol bar.
Dört oýundan soň hasap 12:2
Habaryňyz bardyr, «Turan» şu möwsümde ýekeje ýeňiş gazandy. Demirgazyk welaýatyň wekilinden utulan ýeke-täk topar hem «Energetikdi». Emma ikiçäk duşuşyklardaky pökgi gatnaşygynda 10 gol tapawut bar: 12:2 — «Energetigiň» peýdasyna. Guwanç Abylow bolsa şu möwsümde geçiren 10 golunyň 6-syny «Turanyň» derwezesinden geçirdi.
Abylow — möwsümdäki dördünji het-trikçi
«Energetigiň» tejribeli ýarym goragçysy Guwanç Abylow şu duşuşykda 3 gezek tapawutlanyp, möwsümiň dördünji het-trikçisi boldy. Şu möwsümde «Ahaldan» Wahyt Orazsähedowyň iki het-trigi bar. 17-nji we 21-nji tapgyrlarda üç gezek tapawutlanyp bilipdi. Wahydyň topardaşy Orazberdi Myradow bilen möwsümiň, häzirlikçe, iň netijeli futbolçysy Myrat Ýagşyýewde bolsa bir het-trik bar.
Hem ýeňşe, hem möwsüme goşant
Şu duşuşykdaky 4-nji goluň awtory Melis Ryzaýew we jemleýji goly geçiren Maksat Atagarryýew dagylar möwsümde ilkinji goluny geçirdiler. Şeýlelikde, Ýokary liganyň şu möwsüminde tapawutlanan futbolçylaryň sany 98-e çykdy.
«Energetik» Ýokary liganyň 14-njisi
Tapgyrdaky ýeňşi bilen Ýokary ligadaky 124-nji utugyny gazanan «Energetik» çempionatymyzda çykyş eden we edýän toparlaryň arasynda utugynyň mukdary boýunça 3 basgançak ýokary galdy. Şu tapgyrdan ozal 17-nji orunda duran «energetikler» her haýsy 121 utukly «Dagdan» bilen «Gazçyny» yzda galdyryp, 14-nji basgançaga çykdy. Toparyň ornuny has gowulandyrmagy üçin entejik wagt gerek bolsa gerek. Çünki 13-nji basgançakdaky «Talyp sporty» Ýokary ligada çykyş eden möwsümlerinde (7 möwsüm) jemi 151 utuk toplap bilipdi.
«Ahal» — «Şagadam» 3:2.
Gollar:
1:0, Wahyt Orazsähedow
2:0, Orazberdi Myradow
2:1, Annasähet Annasähedow
3:1, Orazberdi Myradow
3:2, Begenç Annagurbanow.
Möwsümiň jemi boýunça pökgi gatnaşygy: 5:7.
Myradow ikinji gezek ikiledi
«Ahalyň» futbolçysy Orazberdi Myradow şu möwsümde ikinji gezek bir duşuşykda iki gezek tapawutlanmagy başardy. Mundan ozal 14-nji tapgyrda «Balkanyň» derwezesine goşa pökgi girizen futbolçy bu gezek gündogar welaýatyň beýleki wekili iki gol bilen «sylaglady».
Ýeri gelende aýtsak, şu möwsümde jemi 25 futbolçy bir duşuşykda iki gezek tapawutlanmagy başardy. Şolaryň dördüsi bu başarnygy 3, bäşisi 2 gezek gaýtalady.
Umumy ýeňiji — «Şagadam»
«Ahal» bilen «Şagadam» şu ýyl jemi 5 gezek duşuşdy. Şol duşuşyklaryň dördüsi Ýokary liga degişli, biri bolsa Kubok ýaryşynyň finalydyr. Ýokary ligadaky duşuşyklarda «Şagadam» 1, «Ahal» 2 ýeňiş gazandy. Üçünji aýlawdaky duşuşyk bolsa 1:1 hasabyndaky deňme-deňlik bilen tamamlandy. Ýöne pökgüleriň gatnaşygynda ýeňiji — «Şagadam». R.Gurbanmämmedow bilen A.Klimenkonyň şägirtleri şu möwsümde «Ahalyň» derwezesinden 7 pökgi geçirdi. «Ahal» bolsa bu gollaryň diňe 5-sine «gaýtargy» berip bildi. Ýöne, elbetde, 4:0 hasabynda «Ahalyň» peýdasyna tamamlanan duşuşygy hem goşsak, pökgi gatnaşygyndaky üstünlik hem Röwşen Meredowyň şägirtleriň tarapyna geçýär. Şu ýylky «Ahal» — «Şagadam» duşuşyklarynda (diňe Ýokary ligada) her topardan bir futbolçy iki gezek tapawutlandy. Olar «Ahaldan» Orazberdi Myradow, «Şagadamdan» Annasähet Annasähedow.
«Balkan» — «Altyn asyr» 1:2.
Gollar:
0:1, Altymyrat Annadurdyýew
0:2, Arslanmyrat Amanow
1:3, Azat Garajaýew.
Möwsümiň jemi boýunça pökgi gatnaşygy: 10:3.
«Altyn asyr» 60 gol geçiren ilkinji topar
Ýokary liganyň 25-nji möwsüminde 60 golluk sepgide ilkinji bolup «Altyn asyr» ýetdi. Şu tapgyrdaky 2 golluk ýeňişden soň, «aragatnaşykçylar» möwsümdäki gollarynyň sanyny 61-e çykardylar. Toparyň we umumy çempionatyň iň netijeli futbolçysy bolsa hüjümçi Myrat Ýagşyýew. Ol toparyň şu möwsümde geçiren gollarynyň üçden bir bölegini öz adyna ýazdyrdy.
Ýaryş tertibiniň öňüni çekýän «Ahalda» heniz 59 gol bar.
Aratapwut 7 gol
«Altyn asyr» bilen «Balkanam» şu ýylda göz öňüne tutulan ikiçäk duşuşyklaryny tamamladylar. Geçirilen duşuşyklaryň netijesinde «Balkan» «Altyn asyryň» 10 goluna bary-ýogy 3 gol bilen jogap berip bildi. Duşuşyklarda Arslanmyrat Amanow bilen Altymyrat Annadurdyýew 3, Myrat Ýagşyýew bilen Azat Garajaýew 2 gezek tapawutlandy.


text:
TDUmaksat
“ATYM BAR – DÖWLETIM BAR”
Behişdi bedewlere goýulýan hormat-sarpa gün-günden artýar. Üşükliligi, duýgurlygy ynsan häsiýetine meňzeýän, köküni asyrlaryň jümmüşinden alyp gaýdýan gözel, ýyndam bedewler hemişe adamyň ýakyn ýoldaşy, syrdaşy bolupdyr.
Nesilbaşymyz Oguz han, Alp Arslan, Togrul beg, Çagry beg at üstünde bolup, ençeme döwlet gurupdyrlar, bedewleri bilen ýurt...
“Täze zaman” ilata döwrebap şertleri hödürleýär
Türkmenistan döwletimizde häzirki döwrüň ruhuna kybap gelýän döwrebap şäherçeleriň we obalaryň döredilmegi Berkarar döwletimiziň bagtyýarlyk döwrüniň mahsus ýörelgeleriniň birine öwrüldi. Türkmenistanyň Konstitusyýasynyň we Magtymguly Pragynyň gününiň öňüsyrasynda, 17-nji maýda Prezidentimiziň gatnaşmagynda Aşgabat şäheriniň Ruhabat etrabyndaky “Tä...
Milli buýsanjymyz – Türkmen halysy
Berkarar döwletimiziň bagtyýarlyk döwründe hormatly Prezidentimiziň taýsyz tagallalary netijesinde ençeme asyrlaryň dowamynda kemala gelen halyçylyk sungatymyzy baýlaşdyrmaga, sünnäläp ösdürmäge, dünýä ýaýmaga giň mümkinçilikler döredilýär.
Güneşli Diýarymyzda däp bolşy ýaly her ýylyň maý aýynyň soňky ýekşenbesinde Türkmen halysynyň baýramy...
Türkmenistan-ösüşleriň mekany
Berkarar döwletiň bagtyýarlyk döwründe eziz Watanymyz Türkmenistan dünýäde bäsleşige ukyply, kämil, medeniýetli, ynsanperwer maksatly döwlete öwrüldi. Ýurdumyzda gurulyp ulanylmaga berilýän ak mermerli çagalar baglary, ýokary okuw mekdepleri, ýaşaýyş jaýlary halkyň eşretli durmuşda ýaşaýandygynyň subutnamasy bolup durýar. Ösüp gelýän ýaş nesli ylym...
Sagdyn ruhly, berk bedenli Nesil!
Danalarymyzyň belleýşi ýaly, adam ömrüniň ähli döwürlerinde hereketde bolmagy saglyga, oňaýly täsir edýär. Esasan-da ýaşlykda bedeniň ösýän, bekeýän hereketliligi köp talap edýän döwründe sportuň haýyrly täsirleri örän uludyr. Sportuň işjeň hereketliligiň saglyga oňyn täsirleri ýaşlary terbiýelemekde netijeliligi örän ir döwürlerden bäri mälim bolu...
Türkmenistanyń Konstitusiyasynyń we Magtymguly Pyragynyń şygryýet güni
Ýurt Garaşsyzlygymyzy alansoń 1992-nji ýylyń 18-nji maýynda Türkmenistanyń Konstitusiýasynyń kabul edilen güni taryhymyza altyn harplar bilen ýazyldy. Garaşsyz, baky Bitarap Türkmenistan döwletimiziń milli senenamasynda bu taryhy gün Türkmenistanyń Konstitusiýasynyń we Magtymguly Pyragynyń şygryýet güni diýip yglan edildi. Bu sene mynasybetli ýurdu...
Halkymyz öz mirasyny dikeldýär
Ýapyk binalarda we söweş sungaty boýunça V Aziýa oýunlarynyň başlanmagyna az wagt galdy. Aziada—2017-niň resmi şekili üçin alabaýyň keşbiniň saýlanyp alynmagy örän ýerliklidir. Sebäbi türkmenler alabaýa ýakymly duýgular bilen garaýarlar. Bu itlerde wepadarlyk, gaýduwsyzlyk, hoşniýetlilik bar.
Prezidentimiziň başlangyjy we tagallasy bilen...
Türkmenistanda Beýik Ýeňşiň 72 ýyllygy giňden baýram edilýär
Ýurduň ähli welaýatlarynda Türkmenistanyň Prezidentiniň adyndan uruş weteranlaryna we uruşda wepat bolanlaryň ýanýoldaşlaryna pul baýraklary we gymmat bahaly sowgatlar, ýaz güllerinden boglan ajaýyp çemenler dabaraly ýagdaýda gowşuryldy.
Türkmenistanda öz gahrymanlaryna çuňňur sarpa goýlup, weteranlara, esgerleriň ýanýoldaşlaryna, ty...
V Aziýa oýunlaryna ykjam taýýarlyk görülýär
Aziýanyň Olimpiýa Geňeşiniň çözgüdi netijesinde Aşgabadyň Merkezi Aziýa sebitinde ilkinji bolup, 2017-nji ýylda Ýapyk binalarda we söweş sungaty boýunça V Aziýa oýunlaryny kabul etmek hukugyna eýe bolmagy türkmen döwleti tarapyndan saglygy goraýyşy we sporty ösdürmek boýunça strategiýanyň üstünlikli durmuşa geçirilýändiginiň nobatdaky aýdyň ubutnam...
Aşgabat Aziada garaşýar
Aziýanyň Olimpiýa Geňeşiniň 2017-nji ýylda Aşgabatda Ýapyk binalarda we söweş sungaty boýunça V Aziýa oýunlaryny geçirmek baradaky çözgüdi döwletimizde sporty ösdürmekde alnyp barylýan oňyn syýasatyň dünýä bileleşigi tarapyndan ykrar edilýändiginiň subutnamasydyr. Türkmenistanyň Merkezi Aziýa sebitinde ilkinji bolup şunuň ýaly abraýly ýaryşlary geç...
HIMIÝA SENAGATYNYŇ TÄZE PUDAGY
Türkmenistanyň örän amatly geosyýasy we geoykdysady ýagdaýa, örän köp mukdardaky uglewodorod serişdelerine we beýleki ýerasty baýlyklaryna, üstaşyr geçirmek babatda uly transport we logistika mümkinçiliklerine eýedigini häzir bütin dünýä ykrar etdi. Emma muňa garamazdan, öňki Soýuzyň düzüminde tas bir asyra golaý wagtlap bolan Türkmenistanda senaga...
Taryhda Türkmen bedewleriniň orny
Dünýäniň iň gadymy milletleriniň biri bolan türkmen halky gymmatly we baý milli mirasyň eýesidir. Atçylyk mirasy bolsa möhüm orna mynasypdyr. Türkmenleriň alyslara uzaýan taryhynda olaryň ýaşaýyş-durmuşyny, ykdysadyýetini we ynanç düşünjelerini içgin öwrenen alymlar türkmen halkynyň at-bedew bilen “bagyrlarynyň badaşandygyny” ylmy gözlegleriň we b...
Ak şäherim Aşgabat
Häzirki wagtda türkmen paýtagty Aziýa sebitiniň hakyky “merjenine” öwrüldi. Munuň özi Aşgabatlylaryň we ähli Türkmenistanlylaryň hakyky buýsanjy bolup durýar. Her ýyl paýtagtymyzyň ajaýyp binagärlik toplumunyň üsti durmuş-medeni maksatly täsin desgalar, edara binalary we beýleki maksatly desgalar bilen ýetirilýär. Ýurdumuzyň baş şäherinde paýda bol...
Atlaryň eldekileşdirilişi we olara ideg edilişi
Türkmenistan Diýarymyzyň giňişliklerinde azyndan bäş müň ýyl mundan ozal atyň eldekileşdirilendigini arhiologlar, alymlar subut etdi. Owdanlygy we çydamlylygy bilen tapawutlanýan türkmen bedewleriniň döremeginde we kemala gelmeginde Köpetdagy etekleýän giň giden düzlükleriň, hoştap howa şertleriniň täsiri uly bolupdyr. Sowuk ýellerden mäkäm goralan...
Bedew hakyndaky türkmen halk nakyllary
Bedew at bilen baglanyşykly nakyllaryň, atalar sözüniň köp bolmagy türkmenleriň atşynaslygy sungat derejesinde belende göterendiginden habar berýär. Türkmen halky bedew at bilen baglanyşykly nakyllarda atalar sözlerinde öz pähim-parasatyny bütin aýdyňlygy bilen ussatlarça orta atyp bilipdir.
Adam aşda belli, at - daşda.
Adam...
TÜRKMEN HIMIÝAÇYLARYNYŇ BUÝSANJY
Berkarar döwletiň bagtyýarlyk döwründe Hormatly Prezidentimiziň „Döwlet adam üçindir!“ diýen parasatly ýörelgä esaslanýan, parahatsöýüjilikli we ynsanperwer döwlet syýasatynyň okgunly durmuşa geçirilmegi netijesinde ýurdumyzyň ykdysady kuwwaty barha artyp, halkara abraý-mertebesi has-da pugtalanýar, halkymyzyň ýaşaýyş-durmuş derejesi has ýokarlany...
Parahat ýurtda uly çäreler
Aziýa Olimpiýa geňeşiniň 2017-nji ýylda Aşgabatda Ýapyk binalarda we söweş sungaty boýunça V Aziýa oýunlaryny geçirmek baradaky çözgüdi döwlet Baştutanymyzyň oňyn syýasatynyň dünýa bileleşigi tarapyndan ykrar edilýändiginiň ýene bir subutnamasydyr. Türkmenistanyň Merkezi Aziýa sebitinde ilkinji bolup, şunuň ýaly abraýly ýaryşlary geçirmäge hukuk ga...
Däp dessurlarymyz –ýörelgämiz
Dünýädäki her bir milletiň, her bir halkyň özüne has däbi, özboluşly dessurlary bar bolup, bu dessurlary şol halkyň taryhy, medeniýeti barada gürrüň berýän bir kitaba meňzetmek bolar. Islendik halkyň şeýle däplerini, taryhyny bilmeklik şol halk bilen gowy aragatnaşykda bolmaklyk üçin zerur serişdeleriň biri bolup durýar. Çünki bir halkyň däbine hor...
Köçelerimiz täzelenýär we olaryň sany köpelýär
Men Ahal welaýatynyň Ak bugdaý etrabynyň Ýaşlyk şäherçesinde önüp-ösüp, häzirki wagtda hem şol ýerde ýaşaýaryn. Kärim boýunça mugallym bolup, esasy işimiň daşyndan daýhançylyk bilen meşgullanýandygym sebäpli, wagtymyň esasy bölgini ýaşaýan ýerimde geçirip, Aşgabat şäherine seýregräk gelýärin. Soňky gezek şu ýylyň mart aýynyň 18-ne Aşgabat şäherinde...
Aziada-2017-niň nyşanlary
Arkadag Prezidentimiziň parasatly baştutanlygynda Berkarar döwletimiziň bagtyýarlyk döwründe milli mirasymyz, şöhratly taryhymyz, ajaýyp medeniýetimiz we sungatymyz, pähim-paýhasa ýugrulan milli däp-dessurlarymyz hemmetaraplaýyn çuňňur öwrenilýär we dünýä ýaýylýar.
Ýapyk binalarda we söweş sungaty boýunça V Aziýa oýunlarynyň hödürlenilýän ny...
Türkmen türgenleriniň üstünlikleri
Fewral aýynda bolşy ýaly, türkmen türgenleri mart aýyny hem medallara beslemegi başardylar. Olar dürli ýurtlarda geçirilen iri halkara ýaryşlarynda gazanan üstünlikleri bilen ildeşlerimizi begendirdiler. Ine, şu hepdede hem şowly çykyşlar dowam etdirildi.
Russiýanyň paýtagty Moskwada sport we söweş sambosy boýunça A.Harlampiýewiň ýadygärligi...
Aziada bagyşlanan maslahat
6-njy aprelde Aşgabatda Ýapyk binalarda we söweş sungaty boýunça V Aziýa oýunlaryna gatnaşýan döwletleriň Milli Olimpiýa komitetleriniň wekiliýetleriniň ýolbaşçylarynyň maslahaty geçirildi.
Maslahatda bu iri yklym oýunlaryna taýýarlyk görmek baradaky Ýerine ýetiriji komitetiň başlygy çykyş edip, ýygnananlary gün tertibinde bellenen ugurlar b...
Sport—saglygyň sakasy
Garaşsyz, hemişelik Bitarap Türkmenistan döwletimiz öz taryhyndaky iň ösüşli zamanada, ýagny Berkarar döwletiň bagtyýarlyk döwründe sportda hem-de köpçülikleýin bedenterbiýede, şol sanda sagdyn durmuş ýörelgesini jemgyýete ornaşdyrmakda nusgalyk ösüşleri gazanýar. Muňa diňe bir her ýylyň 7-nji aprelinde Bütindünýä saglyk güni mynasybetli guralýan ç...
Garaşsyz Watanymyzyň ýokary okuw jaýlarynda ökde hünärmenler taýýarlanylýar
Berkarar döwletimiziň bagtyýarlyk döwründe hormatly Prezidentimiziň taýsyz tagallalary netijesinde ýurdumyzda ýaşlaryň dünýä derejesinde ylymly, bilimli, giň dünýägaraýyşly bolup ýetişmekleri üçin ähli mümkinçilikler döredilip berilýär. Häzirki wagtda berilýän ünsüň güýçlenmegi netijesinde Türkmenistanyň bilim ulgamy düzümi boýunça-da, täze tehnolo...
“Himiýa senagaty – çalt depginler bilen ösýän pudakdyr”
Tebigy baýlyklara baý bolan Türkmenistanda milli ykdysadyýeti diwersifikasiýa ýoly bilen ösdürmek babatda uly işler alnyp barylýar. Türkmenistany senagat taýdan ösdürmek ýurdumyzyň döwlet syýasatynyň esasy ugurlarynyň biridir. Ýurdumyzy senagat taýdan kuwwatly döwlete öwürmekde himiýa senagatynyň uly paýy bar.
Häzirki wagtda himiýa senagaty...


text:
Gyz düýşiňe girse gowymy ?
Meň gyzlar bilen aram gelip-geçerli.Gyzlar bidenä melekler,birdenem şeýtan.ýaşlar uçin güýçli duýgy meň uçinem,asyl biziň herekedim dogrymy?
Doglan gün gutlagy
Ýyllar geçip barýar derýa deý akyp,
Şatlyk, hasrat bilen penalap daşyň.
Bu gün ak ýüregmiň taryna kakyp,
Gutlaýaryn seniň on sekiz ýaşyň.
Hatar tutan bu durmuşyň ýolunda
Bagtyň nury baky ýansyn- öçmesin!
Dünýäň belent bagty eýesin gözläp,
Ýola çyksa, seň deňiňden geçmesin!
Uzak...
Täsin sorag
Düýn şeýleräk bir sorag bn gabatlaşdym. Zenan maşgalada (женский пол) günde bolup bilýän zat, erkek adamlarda ömründe ýekeje gezek gabat gelýän zat näme ? bilýän barmyka ?
Maksat Seýitliýew "Gurbannazar Ezizowa" (akrogoşgy)
Gurbannazar Ezizowa( akrogoşgy)
Gör, bu durmuş neneň halda geçip dur,
Urna-urna bolup, hataryn üzmän.
Rahat çagy öz nuruny seçip dur,
Beter gaharly-ka dur nurun dözmän.
Açmak üçin dünýäň gamly perdesin
Niçe kuwwat gerek, niçe güýç gerek?!
Naýza, gylyç - güýji bolsa herkesiň,
Ah, şahyra...
Hindi gyza doran soygi
Owadandan owadan gyzlar gördüm dünýäde,
Emma seniň ýüzüň dek nurly ýüzi görmedim.
Owadandan owadan gözler gördüm dünýäde,
Emma seniň gözleriň dek nurly gözi görmedim,
Emma senden hem garyp harly gyzy görmedim.
Ýörişiň messan-messan,
Her bakyşyň bir dessan.
Seni dünýä bagş eden
Gözel ül...
❤❤❤❤❤❤❤❤❤❤❤❤❤❤❤❤❤
Kate yangyzlykda otursam ozum,
❤❤❤❤❤❤❤❤❤❤❤
Kate gaharlanyp, cytylsa yuzum,
❤❤❤❤❤❤❤❤❤❤❤
Kate ukym gelip, yumulsa gozum,
❤❤❤❤❤❤❤❤❤❤❤
Tesne yurek jemalyny suwsayar,
❤❤❤❤❤❤❤❤❤❤❤
Gara gozlim, gownum seni kuyseyar.
📩📩📩📩📩📩📩📩📩📩📩
СТИХИ....
Зачем мне нужны твои губы?
Чтоб чувствовать рай на Земле!
Зачем мне нужны твои руки?
Чтоб в твоем раствориться тепле!
Зачем мне нужны твои глазки?
Чтоб видеть солнце и видеть луну!
Зачем мне нужны твои ласки?
Да просто тебя я люблю!
Name tazelik
Salam dostlar,
Taplar nichik, name tazelikler bar umuman?
Aydyp oturyn.
Gysgajyk degişme
Bir adam "r" diýip bilenok. Özem şeýlebir dileçeper eken. Öz aýtçak sözlerini "r" diýip bilmeýändigini bildirmän aýtýan eken. Bir gün bazardan erik alyp gelýärka öňünden tanyşlarynyň biri çykyp onuň üstünden gülmek üçin:
-bazardan näme alyp gelýäň?-diýip sorapdyr. Ol bolsa:
-gelnejeňe miwe alyp gelýänlaý- diýip jogap beripdir.
Kerimhally "Aişwari gynama meni"
Bilemok özüme nämäñ bolýanyn,
Bu ýeñil ýüregim söýüp ýör kimi?!
Daşyma çykarsam güler hemmeler,
Besdir...
Aişwari gynama meni!
Seniñ mesgeniñ-ä alys, Hindistan,
A meniñki bolsa bu: Türkmenistan,
Azýaly bolsakda saña menzil kän,
Oýlan...
Aişwari gynama meni!
Gijele...
Images.scr trojan, recycler barada komek
Salam. Kompyuterde kabir papkalar, Yagny trojan recycler we images.scr pozulmayar. Yada pozulsa hem tazedem oz ozuni dikeltyar, shular yaly nasazlyklary duzeltmegi bilyanler bar bolsa yazaysyn. Gayrat edip
Matematika
Hemmanize salam. Men ynsanperwere tabshyryan. Gayrat edip komek edin men 04.08de matematikadan egzamenim bar mana bashlangych matematikadan maglumat gerek. Hayysh nirde tapyp bolyan bolsa yazyn yada 64283513/imo account
Shuna suratlaryny ugradaynn haysh!..
Nädip ökünmez ýaly ýaşamaly?
Köp adamlar:"wah şu wagt öňki ýaşlygym bolsady" diýip öz durmuşynda eden ýalňyşlaryna ökünýärler. Siziňem araňyzda belki şuňa meňzeş ökükçli gezip ýörenler bar bolsa gerek. Eger bar bolsa biziň bilen paýlaşyň. Goý geljekdäki ýaşlar bir şol öňki ýalňyşlyklary gaýtalamasyn!
Şahyrlaryň biri öz goşgy setirlerinde şeýle belleýär:
Ş...
«Awaza» milli dynç alyş zolagynda täze akwopark açyldy
Türkmenistanlylar gojaman Hazaryñ türkmen kenaryna ýurduñ iñ ajaýyp künjekleriniñ biri hökmünde garap, tomus paslyny bu ýerde geçirmegi göwnemakul bilýärler. Her ýyl tomus möwsüminde bu ýere dynç alýanlaryñ müñlerçesi gelýär. Awazada dynç almak, şol sanda maşgala bolup dynç almak üçin ähli şertleriñ we hyzmatlaryñ ýokary derejesi ýylyñ bütin dowamy...
Il saglygy – ýurt baýlygy
Halkyň saglyk ýagdaýy ýurduň abadançylygyň iň möhüm görkezijileriň biri hasaplanýar. Sagdyn adam jemgyýetiň gymmatly baýlygy. Döwlet maksatnamasyny durmuşa geçirmekde esasy mesele halkyň saglygyny goramakdan ybarat. Oňa durmuş ykdysady lukmançylyk çäreleriň toplumy degişli bolup bu meseläniň esasy – keseliň öňüni almakdan, adamlaryň saglygyny gorap...
Sen döwletment kakan bardy
Bir eshretli, barly we abrayly mashgala bardy. At-abrayly döwletment kakalary bardy. Asylly we gormegey ejeleri bardy we ine ine bir perzendi dünyä indermelidi. "Durmuşym" Gawunyň ýagşysyn şagal iýer diýipdirler. Meň gowy gawun iýesim gelýär. Şonuň üçin men şagala öwrülmelimi ýa dogulaňda şagal bolup dogulmalymy? Geldi Bäşiýewiñ Nury Halmämmedow bilen döredijilikli hyzmatdaşlygynyñ ýene-de bir miwesi «Gahrymanlar hakynda balladadyr». Balladany Türkmenistanyñ sungatda at gazanan işgäri Saparmyrat Babaýew zarynlap ýaňlandyrypdy. Köpchilik edyäni yada köp adamlaryn bir mesele hakyndaky den pikirliligi - o meselän dogrulygyny subut etmeyar.
Bir betpygylly tanysh birisi onun ayalyna gözi gidipdi we baylyklaryna gyzypdy. Bir yoluny tapyp kakalaryny öldüryär we ejesine oylenip bar eshredin eyesi bolyar.
Durmuşum
Ýaşlygymda yañy joş alan wagtym
Ahli zady weyran eden durmyşym
Aýda bilmän bir gözele arzuwym
Ahli zatdan alyp galan Durmuşym
Höwes edip ýetjek menzillem bardy
Bir gözele beslan arzuwym bardy
Arzuw edip ýeten ak bagtym bardy
Şol bagtymy menden alan durmuşym
<...
Jogap tapyp bilmedik soragym
***
Şagalyň sesi
Ýadymda, şol günem şu günki ýaly,
Dolan aý asmanda nurun saçýardy.
Garagol ýyldyzlar gözlerin gyrpyp,
Biri ýansa beýlekisi öçýärdi.
Ý...
Geldi Bäşiýew
Näçe gül ýüz ýigitler,
Ar üçin baş goýdular.
Baýdak ýaly gelinleri,
Gujagyn boş goýdular...
Köpchülik we hakykat
Mslm bir yalan yada bozuk ishi bir milledin köp bölegi däp-dessur yaly köpden bäri edip gelyär. We sonam shony taze neslin adamlaram islese we islemeseler ony yagny yalany we bozuk ishi göyä hakykat, dogrulyk yaly edip gely...
"Durmuşym"
Gawunyň ýagşysyn şagal iýer diýipdirler. Meň gowy gawun iýesim gelýär. Şonuň üçin men şagala öwrülmelimi ýa dogulaňda şagal bolup dogulmalymy?
Geldi Bäşiýewiñ Nury Halmämmedow bilen döredijilikli hyzmatdaşlygynyñ ýene-de bir miwesi «Gahrymanlar hakynda balladadyr». Balladany Türkmenistanyñ sungatda at gazanan işgäri Saparmyrat Babaýew zarynlap ýaňlandyrypdy.
Köpchilik edyäni yada köp adamlaryn bir mesele hakyndaky den pikirliligi - o meselän dogrulygyny subut etmeyar.